Bank of Maldives in Mastercard aai gulhigen Raajjey gai exclusive koh transit card dhookuranee - vNews.mv\nބޭންކް އޮފް މޯލްޑިވްސް އިން މާސްޓަރކާޑާއި ގުޅިގެން ރާއްޖޭގައި އެކްސްކުލޫސިވްކޮށް ޓްރާންސިޓް ކާޑު ދޫކުރަނީ\nރިފާޢަތު Male' | 12 June 2022, 16:32\nބޭންކް އޮފް މޯލްޑިވްސް އިން މާސްޓަރކާޑާއި ގުޅިގެން ރާއްޖޭގައި އިންޓަރގްރޭޓެޑް ޓްރާންސްޕޯޓް ސިސްޓަމެއް ގާއިމްކުރަން އެހީތެރިކަން ފޯރުކޮށްދިނުމަށް ނިންމައިފިއެވެ.\nރާއްޖޭގެ އެންމެ ފުޅާދާއިރާއެއްގައި ޓްރާންސްޕޯޓް ހިދުމަތް ފޯރުކޮށްދެމުން އަންނަ މޯލްޑިވްސް ޓްރާންސްޕޯޓް ކޮންޓްރެކްޓިންގ ކޮމްޕެނީ (އެމްޓީސީސީ) އާއި ބޭންކް އޮފް މޯލްޑިވްސް ގުޅިގެން މާސްޓަރކާޑު ވެގެންދާނީ ރާއްޖެ ޓްރާންސިޓް ލިންކް (އާރުޓީއެލް) ދަށުން ޓްރާންސިޓް ކާޑުގެ އެކްސްކުލޫސިވް ޕޭމަންޓް ނެޓްވޯކަށެވެ.\nމާސްޓަރކާޑް އިން ޓްރާންސިޓް އާއި ގުޅުން ހުރި ޕޭމަންޓް ހެދުމަށް ބީއެމްއެލް އިން ގަބޫލުކުރާ އެހެން ހުރިހާ ނެޓްވޯކެއް މެދުވެރިކޮށް ޕޭމަންޓް ހެދޭނެ ނިޒާމްވެސް ގާއިމްކޮށްދޭނެ ކަމަށް ބީއެމްއެލުން ބުނެއެވެ.\nއޯޕަން ލޫޕް ޓެކްނޮލޮޖީ ބޭނުންކޮށްގެން، ދަތުރު ކުރާ ފަރާތްތަކުން ފައިސާ ދެއްކުމަށް ގިނަ ކާޑުތަކެއް ބޭނުންނުކޮށް އެއް ކާޑަކުން ފައިސާގެ ހުރިހާ މުއާމަލާތެއް ކުރެވޭނެއެވެ. މި ކާޑު ޓޮޕް އަޕް ކުރުމަށް އިތުރު އިންފްރާސްޓްރަކްޗަރ ބޭނުން ކުރަން ނުޖެހުމާއެކު ދަތުރުވެރިންނަށް އިތުރު ހަރަދެއް ކުރަން ނުޖެހޭނެ ކަމަށްވެސް ބޭންކް އޮފް މޯލްޑިވްސް އިން ބުނެއެވެ.\nމިއާއެކު ދަތުރުވެރިންނަށް އިތުރު ލުއިފަސޭހަކަން ލިބި ހިދުމަތާމެދު ހިތްހަމަޖެހުން ލިބި އޯޕަން ލޫޕް ސިސްޓަމުގެ އެހީގައި މުވައްސަސާތަކަށް ދަތުރުކުރާ ފަރާތްތަކުގެ އަދަދު ތަކާއި އިތުރު އެހެނިހެން މައުލޫމާތު ވަގުތުން ބަލާލެވޭނެއެވެ. މިކަމުގެ ސަބަބުން ޕަބްލިކް ޓްރާންސްޕޯޓުގެ ހިދުމަތް އިތުރަށް ފުޅާކުރުމަށް މަގުފަހިވެގެންދާނެއެވެ.\nދާދި ފަހުން އިފްތިތާހު ކުރެވުނު މި ޕްރޮޖެކްޓްގެ ފުރަތަމަ ފިޔަވަހީގައި، ހދ. އަތޮޅުގެ ގެ 14 ރަށެއް ވަނީ އޯޕަން ލޫޕް ޓެކްނޮލޮޖީއާ ގުޅާލެވިފައެވެ. އަދި ކަނެކްޓިވިޓީ ގެ މަސައްކަތް ނިމުމަކަށް އަންނައިރު، މި ޓްރާންސިޓް ސޮލިއުޝަން މެދުވެރިކޮށް 41 ރަށެއް ގުޅާލެވޭނެއެވެ. މި ޕްރޮޖެކްޓްގެ ކުރިއަށް އޮތް ފިޔަވަހީގައި، ރާއްޖޭގައި ދަތުރުފަތުރު ގެ އެންމެ ބާރު ބޮޑު މާލެ އަދި ހުޅުމާލެއަށް އޯޕަން ޓެކްނޮލޮޖީ ފުޅާކުރެވި ބަސް އަދި ފެރީގެ ހިދުމަތް ހިމެނިގެންދާނެއެވެ.\nމި ޕާރޓްނާޝިޕް އާއި ގުޅޭގޮތުން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީގެ ސީއީއޯ އާދަމް އާޒިމް ވިދާޅުވީ ފާއިތުވެދިޔަ އަހަރުތަކުގެ ތެރޭގައި، އަޅުގަނޑުމެންނަށް އީޖާދީ އަދި ކޮންޓެކްޓްލެސް ޕޭމަންޓްގެ މުހިންމުކަން މިވަނީ ހާމަވެފައި ކަމަށެވެ.\nއަދި އެކަމުގެ ސަބަބުން ރައްޔިތުންގެ ދިރިއުޅުމަށް އަންނަ ހެޔޮ ބަދަލު ފެނިގެންދޭ. އަދި ހަމައެހެންމެ، އަޅުގަނޑުމެންގެ ހިދުމަތް ބޭނުންކުރަމުން އަންނަ ދަތުރުވެރިންގެ މޫވްމަންޓް ފަސޭހަކަމާއެކު ބަލާލެވޭ. މާސްޓަރކާޑާއި ގުޅިގެން ސަރުކާރުގެ އަމާޒާ އެއްގޮތަށް މާލެ ސިޓީ ސްމާޓް ސިޓީ އަކަށް ބަދަލުކުރުމަށް އެންމެ ފަހުގެ އޯޕަން ލޫޕް ޓެކްނޮލޮޖީގެ އެހީގައި މިކަން ހަގީގަތަކަށް ވާނެކަމަކާމެދު އަޅުގަނޑުގެ ޔަގީންކަން އެބައޮތް. މި ޕްރޮޖެކްޓް ކުރިޔަށް ގެންދިއުމަށް އަޅުގަނޑުމެންގެ ސަރވިސް ޕްރޮވައިޑަރ އެސްސީ ސޮފްޓް ޕްރައިވެޓް ލިމިޓެޑް ވެދެއްވި އެހީއަށް އަޅުގަނޑު ޝުކުރުދަންނަވަން."\nޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީގެ ސީއީއޯ އާދަމް އާޒިމް\nބޭންކް އޮފް މޯލްޑިވްސްގެ ސީއީއޯ ޓިމް ސޯޔަރ ވިދާޅުވީ މާސްޓަރކާޑާއެކު ބީއެމްއެލުން ދަމަހައްޓަމުންގެންދާ ޕާރޓްނާޝިޕް އިތުރަށް ފުޅާކޮށް އެމް.ޓީ.ސީ.ސީގެ ޕަބްލިކް ޓްރާންސްޕޯޓް ނެޓްވޯކަށް ރާއްޖޭގައި ފުރަތަމަ ފަހަރަށް ތައާރަފް ކުރެވޭ އޯޕަން ލޫޕް ޓްރާންސިޓް ކާޑު ތައާރަފް ކުރެވޭކަމީ ލިބޭ އުފަލެއް ކަމަށެވެ.\nކޮންޓެކްޓްލެސް ޕޭމަންޓް ބޭނުންކުރަން ފެށުމާއެކު ޕޭމަންޓް ލޭންޑްސްކޭޕް މިދަނީ ހަލުވިކަމާއެކީ ކުރިއަރަމުން. ރާއްޖޭގެ އެންމެ ބޮޑު ބޭންކު ގޮތުގައި ބީއެމްއެލް އޮތް ވާއިރު، ކަސްޓަމަރުން ބޭނުންވާފަދަ ފަސޭހަކަން ހޯދައިދިނުމަށް އަޅުގަނޑުމެން އަބަދުވެސް އީޖާދީ އަދި ޑިޖިޓަލް ސޮލިއުޝަންސް ހޯދުމަށް މިދަނީ މަސައްކަތްކުރަމުން. މާސްޓަރކާޑާއި އެމް.ޓީ.ސީ.ސީ އާ ގުޅިގެން ރާއްޖޭގައި މި ޓެކްނޮލޮޖީ ކާމިޔާބުކަމާއެކު ގާއިމްކުރެވިގެންދާނެކަމަށް އުއްމީދުކުރަން."\nބޭންކް އޮފް މޯލްޑިވްސްގެ ސީއީއޯ ޓިމް ސޯޔަރ\nމާސްޓަރކާޑުގެ ކަންޓްރީ މެނޭޖަރ، ސްރީލަންކާ އެންޑް މޯލްޑިވްސް، ސަންދުން ހަޕުގޮޑަ ވިދާޅުވީ ދިވެހިންނަށް ވޯލްޑް ކްލާސް ސޮލިއުޝަންސް ހޯދައިދިނުމަށް ރާއްޖޭގެ ސަރުކާރުން ކުރަމުންދާ މަސައްކަތުގައި ބައިވެރިވެވޭ ކަމީ މާސްޓަރކާޑަށް ލިބޭ ޝަރަފެއް ކަމަށާއި މާސްޓަރކާޑުން ވަރަށް ގިނަ ސަރުކާރުތަކާއެކު މަސައްކަތްކޮށް ދުނިޔޭގެ 150 ސިޓީއެއްގައި ދަތުރުވެރިންގެ ކޮންމެ ދުވަހެއްގެ ދަތުރުތަކަށް މިދަނީ ލުއިފަސޭހަކަށް ފޯރުކޮށްދެމުން ކަމަށެވެ.\nއަދި މި ހިދުމަތް ފޯރުކޮށްދީ ރާއްޖޭގައި ޑިޖިޓަލްކޮށް ހިދުމަތް ދިނުމުގެ ލަނޑުދަނޑި ހާސިލްކުރުމަށް ބައިވެރިވެވޭ ކަމީ އަޅުގަނޑުމެން ފަހުރުވެރިވާކަމެއް ކަމަށާއި ދަތުރުވެރިންނަށް ލުއިފަސޭހަކަމެއް ލިބިގެންދިއުމުގެ އިތުރުން އޯޕަން ލޫޕް މާސްޓަރކާޑު ޓްރާންސިޓް ސޮލިއުޝަންސް ސިސްޓަމް މެދުވެރިކޮށް ރާއްޖޭގެ ސޯޝިއޯ-އިކޮނޮމިކް ގޯލް ކާމިޔާބު ކުރުމަށްވެސް އެހީތެރިވެވޭނެ ކަމަށްވެސް އޭނާ ވިދާޅުވިއެވެ.\nރާއްޖޭގެ އެންމެ ބޮޑު ބޭންކުގެ ގޮތުގައި، ބީއެމްއެލް އިން ދަނީ އައު ޓެކްނޮލޮޖީ ރާއްޖެއަށް ތައާރަފް ކުރުމުގައި ފައިތިލަ ސާބިތުކުރަމުންނެވެ. މިގޮތުން އޯޕަން ލޫޕް ޓްރާންސިޓް ކާޑު ސިސްޓަމަކީ މާސްޓަރކާޑު ފަދަ ކުންފުނިތަކާ ގުޅިގެން ބޭންކުން ތައާރަފް ކުރާ އީޖާދީ ހިދުމަތެކެވެ.\nބީއެމްއެލް ވިޔަފާރި ރާއްޖެ އެމްޓީސީސީ


ފުވައްމުލަކު ލޯކަލް މާރުކޭޓުގެ ގޮޅިތައް ކުއްޔައް ދޫކުރުމާގުޅޭ\nފުވައްމުލައް ލޯކަލް މާރުކޭޓްގެ ގޮޅިތައް ކުއްޔަށް ދޫކުރުމަށްޓަކައި ކުރެވުނު އިޢުލާން (ނަންބަރު:(IUL)468-LID/INDIV/2019/54 ) ބާތިލުކޮށް މާރުކޭޓްގެ ތިރީގައި މިވާ ނަންބަރު ގޮޅިތަކަށް ޝަރުތު ފުރިހަމަވާ ފަރާތްތަކަށް ވަނީ ކުރިމަތިލުމުގެ ފުރުސަތު ހުޅުވާލެވިފައެވެ.\nގޮޅިއެއް ކުއްޔަށް ދޫކުރާއަގު\n1،2،6 އަދި 7\n4،5،9 އަދި 10\nގޮޅިއަށް ކުރިމަތިލުމުގެ ޝަރުތު\n1- ފުވައްމުލަކު ރަށްވެއްސަކަށްވުން.\n2- އުމުރުން 70 އަހަރުވެފައިވާ މީހަކަށްނުވުން\n3- ގޮޅި ލިބޭ ފަރާތުގެ އަނބި/އަދި ފިރިމީހާގެ ނަމުގައި އެއްވެސް ވިޔަފާރިއެއް ކުރާ ފަރާތަކަށް ނުވުން.\n4- ޝަރުއީ އެއްވެސް ހުކުމަކީއި ގުޅިގެން އެއްވެސްކަހަލަ ބަންދެއްގައިވާ މީހަކަމުގައި ނުވުން\n5- ޝަރުއީ ހުކުމަކާއި ގުޅިގެން، ހުކުމް ތަންފީޒުކޮށްފައިވާނަމަ އެހުކުން ތަންފީޛުކޮށް ނިމުމަށްފަހު މިލާދީގޮތުން3(ތިނެއް) މަސްދުވަސް ވުން.\n6- ގޮޅިއަށް ކުރިމަތިލާ ފަރާތުގެ އަނބިމީހާ ނުވަތަ ފިރިމީހާގެ ނަމުގައި އޮޑިދޯނި ނުވަތަ4ފުރޮޅުލީ އުޅނދުފަހަރެއް ރަޖިސްޓްރީ ކުރެވިފައި ނުވުން.\n7- ދަނޑުވެރިއަކަށްވުން ނުވަތަ ދަނޑުވެރިކަމުގެ ވިޔަފާރިކުރާ ފަރާތަކަށްވުން\nވީމާ މިގޮޅިތައް ކުއްޔަށް ހިފުމަށް ޝައުޤުވެރިވާ ފަރާތްތަކުން 23 ޖުލައި 2019 ވާ އަންގާރަ ދުވަހުގެ 11:00 އަށް ފުވައްމުލަކު ސިޓީކައުންސިލް އިދާރާގެ ލޭންޑް އެންޑް ބިލްޑިންގ ސެކްޝަން (ކުރީގެ މާދަޑު ކައުންސިލް) ގެ މީޓިންގ ރޫމަށް ވަޑައިގެން މަޢުލޫމާތު ސާފުކުރެއްވުމަށް ފަހު 29 ޖުލައި 2019 ވާ ހޯމަ ދުވަހުގެ 11:00 އަށް މިއިދާރާއަށް ވަޑައިގެން ސިޓީ އަކުން ބޭނުންވާ ގޮޅީގެ ނަންބަރު ޖައްސަވާފައި ހުށަހެޅުއްވުން އެދެމެވެ.\nކޮންމެ ސިޓީ އަކުން ހުށެހެޅޭނީ 1 ގޮޅިއަށެވެ. އެއް ގޮޅިއަށްވުރެ އިތުރަށް ހުށަހަޅަން ބޭނުންވާ ފަރާތްތަކުން ވަކިވަކި ސިޓީ އިން ހުށަހެޅެއްވުންއެދެމެވެ. އަދި އެއްގޮޅިއަކަށް އެއްފަރާތަށްވުރެ ގިނަ ފަރާތުން ހުށަހަޅާފައިވާނަމަ ގޮޅިތައް ދޫކުރާނީ ގުރުވަތުންނެވެ.\nއިތުރުމަޢުލޫމާތު ބޭނުންވެލައްވާނަމަ ނަންބަރު 6860041 ފޯނާއި ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\nސުންގަޑި: 23 ޖުލައި 2019 1100


AFC Cup ge guru nagaifi, Raajje ge clubeh nuhimeney!\nކުޅިވަރު - އޭއެފްސީ ކަޕް\nއޭއެފްސީ ކަޕްގެ ގުރު ނަގައިފި، ރާއްޖޭގެ ކްލަބެއް ނުހިމެނޭ!\nމިއީ 2004 ވަނަ އަހަރަށްފަހު ރާއްޖޭގެ ބައިވެރިނުވާ ފުރަތަމަ ފަހަރު\nކ. މާލެ 22 ނޮވެންބަރު 2018 | ބުރާސްފަތި 14:48 1,673\nއޭއެފްސީ ކަޕްގެ ގުރުލުމުގެ ތެރެއިން - ޓްވިޓަރ\nއޭއެފްސީ ކަޕްގެ ގުރު ބުރާސްފަތި ދުވަހު ނެގިއިރު، އޭގެ ތެރޭގައި ރާއްޖޭގެ ކްލަބެއް ނުހިމެނުނެވެ.\nއޭޝިއާގެ ދެވަނަ ފަންތީގެ އެންމެ ބޮޑު ކްލަބް މުބާރާތުގައި ރާއްޖޭގެ ކްލަބެއް ނުހިމެނޭއިރު، މިއީ 2004 ވަނަ އަހަރަށްފަހު ރާއްޖޭގެ އެއްވެސް ކްލަބަކަށް މި މުބާރާތުން ފުރުސަތު ނުލިބުނު ފުރަތަމަ ފަހަރެވެ.\nރާއްޖެއެމްވީ އަށް މައުލޫމާތު ލިބިފައިވާ ގޮތުގައި މިފަހަރުގެ އޭއެފްސީ ކަޕުން ރާއްޖެއަށް ފުރުސަތު ނުލިބުނީ އޭއެފްސީން ދިން މުއްދަތުގައި، އޭއެފްސީގެ ކްލަބް ލައިސަންސިން އެޑްމިނިސްޓްރޭޝަން ސިސްޓަމުގައި ރާއްޖޭގެ ކްލަބްތަކަށް ލައިސަންސް ލިބޭ ވަރަށް ލިޔެކިޔުން ހަމަނުކުރެވުމުންނެވެ.\nއެގޮތުން ސިސްޓަމްގައި އަލުން ލިޔެކިޔުން ފޮނުވުމުގެ މުއްދަތު އިތުރުކޮށްދޭން އެފްއޭއެމުން އޭއެފްސީގައި އެދުނު ނަމަވެސް އެކަން ކޮށްދެވެން ނެތްކަމަށް އޭއެފްސީން ވަނީ އެފްއޭއެމް އަށް އަންގާފައެވެ.\nމިފަހަރު އޭއެފްސީ ކަޕުގެ ގްރޫޕް ސްޓޭޖުން ސީދާ ޖާގަ ލިބިފައިވަނީ އިންޑިއާގެ މިނާވާ ޕަންޖާބް އާއި ބަންގްލަދޭޝްގެ ލީގު ޗެމްޕިއަން އަދި ނޭޕާލްގެ ލީގް ޗެމްޕިއަން އަށެވެ.\nޕްލޭއޮފުން ޖާގަ ދީފައިވަނީ ސްރީލަންކާ އާއި ބޫޓާން އަދި އިންޑިއާގެ ޓީމަކަށެވެ. އެގޮތުން ޕްލޭއޮފުން މޮޅުވާ ޓީމަކަށް ގްރޫޕް ސްޓޭޖުން ޖާގައެއް ކަށަވަރުވާނެއެވެ.\nއޭއެފްސީން ވަނީ އޭއެފްސީ ކަޕްގެ ފޯމެޓަށް 2016 ވަނަ އަހަރު ބޮޑު ބަދަލެއް ގެނެސްފަ އެވެ. އެއީ ދެ ޒޯނަކަށް ބަހާލައިގެން މުބާރާތް ކުރިއަށް ގެންދާ ގޮތަށެވެ. އޭގެ ފަހުން މުބާރާތުގައި ދެކުނު އޭޝިއާގެ ޓީމުތައް ވާދަކުރަނީ މި ސަރަހައްދުގެ ޓީމުތަކަށް ހާއްސަކޮށްފައި އޮތް ގްރޫޕުގަ އެވެ.\nމިފަހަރުގެ އޭއެފްސީ ކަޕްގައި ޖުމްލަ 36 ޓީމު ހިމެނޭއިރު، ޓީމުތައް ވަނީ ނުވަ ގްރޫޕަކަށް ބަހާލާފައެވެ. މުބާރާތުގެ މެޗުތައް ކުރިޔަށްދާނެ ދުވަސް އޭއެފްސީން ކުރިޔަށް އޮތް ދުވަސްތަކުގައި އިއުލާން ކުރާނެއެވެ.\nއޭއެފްސީ ކަޕަކީ ދިވެހި ކުޅުންތެރިންނަށް ކްލަބް ލެވެލްގައި ބައިނަލްއަގްވާމީ ފެންވަރުގައި ގިނަ ތަޖުރިބާތަކެއް މީގެ ކުރިން ލިބިފައިވާ މުބާރާތެކެވެ. އަދި ރާއްޖޭގެ ކްލަބްތަކުން ވަނީ އޭޝިއާގެ ނަން މަޝްހޫރު ޓީމުތަކާ ކުޅެ މި މުބާރާތުގައި ރަނގަޅު ކާމިޔާބު ވެސް ހޯދައިފަ އެވެ. އެގޮތުން ރާއްޖޭގެ ނިއު ރޭޑިއަންޓް ވަނީ 2005 ވަނަ އަހަރުގެ މުބާރާތުގެ ތިން ވަނަ ހޯދައި 2013 ވަނަ އަހަރު ކުއާޓާ ފައިނަލުގައި ކުޅެފަ އެވެ.


April 13, 2020 82\nރާއްޖޭގައި ތިބި ބަންގްލަދޭޝް މީހުންނަށް އެހީގެ ބޯޓެއް\nރާއްޖޭގައި ތިބި ބަންގްލަދޭޝްގެ މަސައްކަތު މީހުންނަށް އެ ގައުމުގެ ސަރުކާރުން އެހީ ފޮނުވުމަށް ނިންމައިފި އެވެ.\nހުއްދަ ލިބުމުން ބަންގްލަދޭޝްގައި ތިބި ދިވެހިން ގެންނާނެ\nބަންގްލަދޭޝްގައި ތާށިވެފައި ތިބި ދިވެހިން ނުގެނެވި ލަސްވަނީ އެ ގައުމުން ދޭން ޖެހޭ ހުއްދަތަކެއް ނުލިބި ލަސްވާތީ ކަމަށް ފޮރިން މިނިސްޓްރީން މިއަދު ބުނެފި އެވެ. ކޮވިޑް-19 އާ ގުޅިގެން...


Yahoodheen Ves Nasheed Dhookohlaifi - Jameel Usman - Vaguthu\nޔަހޫދީން ވެސް މިހާރު ނަޝީދު ދޫކޮށްލައިފި – ޖަމީލް އުސްމާން\nކުރީގެ ރައީސް މުހައްމަދު ނަޝީދުގެ ފަހަތުގައި ތިބި "ޔަހޫދީން" ވެސް މިހާރު އެމަނިކުފާނު ދޫކޮށްލާފައިވާ ކަމަށް ރައްޔިތުން މަޖިލީހުގެ ގެމަނަފުށީ ދާއިރާގެ މެންބަރު ޖަމީލް އުސްމާން ވިދާޅުވެއްޖެއެވެ.\nޖަމީލް އުސްމާން މިހެން ވިދާޅުވީ ރިޔާސީ އިންތިޚާބަށް ކުރިމަތި ނުލަން ރައީސް ނަޝީދު ނިންމެވުމުން ކުރެއްވި ޓްވީޓެއްގައެވެ.\nޖަމީލް އުސްމާން ވިދާޅުވީ "ރިޔާސީ އިންތިޚާބަށް ކުރިމަތިނުލައްވަން ނަޝީދު ނިންމެވީއެއް ނޫން. މާސިންގާ ޖަލުގެ ކުށްވެރިންނަށް ކުރިމަތިލާނެ ފުރުސަތު ޤާނޫނުގައި ދީފައި ނުވަނީ. އަދި ހަމަ އެއާއި އެކު ނަޝީދުގެ ފަހަތުގައި ތިބި ބޭރުގެ "ޔަހޫދީން" ވެސް މިހާރު (ނަޝީދު) ދޫކޮށްލައިފި." ކަމަށެވެ.\nޖަމީލް އުސްމާންގެ ޓްވީޓްގައި ހޭޝްޓެގް ޖެއްސެވުމަށް ފަހު ލިޔުއްވާފައި ވަނީ އެމްޑީޕީ މުޅި ދުނިޔެ އިން ފެއިލް ވެއްޖެ ކަމަށެވެ.\n"Riyaasee inthikhaabah kurimathi nulavvan Nasheed ninmeveekee eh noon", "Maasingaa" jalu kuvverin nah kurimathi laane furusatheh qaanoon gai deefai nuvanee. Adhi hama eaai eku Nasheed ge fahathugai thibi beyruge "yahoodeen" ves mihaaru dhookohlaafi. #MDPmulhiDuniyeinFail\n— Jameel Usman JU (@Jameel_Usman) June 29, 2018\nރިޔާސީ އިންތިޚާބުގައި ވާދަ ކުރުމުގެ ފުރުސަތު ލިބޭނެ ކަމަށް މީގެ ކުރިން ތަކުރާރުކޮށް ވިދާޅުވަމުން ގެންދެވުމަށް ފަހު މިއަދު ހެނދުނު އިދިކޮޅު މަޖިލިސް މެންބަރުންނަށް ފޮނުވި މެސެޖެއްގައި ރައީސް ނަޝީދު ވިދާޅުވީ އެމްޑީޕީގެ ރިޔާސީ ޓިކެޓު ދޫކޮށްލައްވަން ނިންމެވީ މި އަހަރުގެ ރިޔާސީ އިންތިޚާބުގައި އިލެކްޝަންސް ކޮމިޝަނުން ބަލައިގަންނަ އެމްޑީޕީގެ ކެންޑިޑޭޓެއް ނެތިދާނެ ކަމުގެ ކަންބޮޑުވުމަށް އިޖާބަ ދެއްވުމަށްޓަކައެވެ.\nރައީސް ނަޝީދަށް ރިޔާސީ އިންތިޚާބުގައި ވާދަކުރުމުގެ ފުރުސަތު ގެއްލިފައި ވަނީ އެމަނިކުފާނުގެ ވެރިކަމުގައި ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު (އަބްދުﷲ ގާޒީ) ރަހީނުކޮށްގެން ގެންގުޅުނު މައްސަލައިގައެވެ. އެމައްސަލައިގައި ރައީސް ނަޝީދުގެ މައްޗަށް 13 އަހަރުގެ ޖަލު ޙުކުމެއް ވަނީ އިއްވާފައެވެ.\nރައީސް ކަމަށް ކުރިމަތިލުމުގެ ޝަރުތު ފުރިހަމަ ނުވިނަމަވެސް ރައީސް ނަޝީދު ވަނީ އެމްޑީޕީގެ ޕްރައިމަރީ ބާއްވާ އެމްޑީޕީގެ ރިޔާސީ ކެންޑިޑޭޓަކަށް ހޮވިވަޑައިގެންފައެވެ.\nޖޫން 29, 2018 23:21\nއެހެންތާ ވާނީ މިހާރު ކަލޭމެންނޭ އުޅެނީ ޔަހޫދީން ފަހަތުން. އަހަރެމެންގެ ވޯޓު އިދިކޮޅަށް!\nޖޫން 30, 2018 08:57\nކަލޭމެންގެ ރީނދޫ ސަރުކާރު ނޫނީ އަދި މިހާތަނަށް ޔަހޫދީންގެ ފްލައިޓް މިގައުމުގައި ނުޖެއްސިގެންނާ ޔަހޫދީން ނަށް ހެޓިލަރު ކުރި އަނިޔާ ކަމަށް ބުނާ އަނިޔާތަކާބެހޭ މަޢުލޫމާތު މިގައުމުގެ މަދުރަސާ ކުދިންގެ ފޮތްތަކުގައި ހިމަނައިގެން އެތަކެތި ކިޔަވައި ނުދެވިގެން އުޅުނު ބަޔަކު މިގައުމުގެ ވެރިކަމަކަށް ނާދޭ. އަދި ދިވެހިން އިސްލާމްދީން މަތީ ގާއިމްވެ ތިބޭތާ 800 އަހަރުވީއިރު މިގައުމުގައި ޣައިރު ދީން ތަކުގެ އަޅުކަންކުރާ ތަންތަން ނޭޅިގެން އުޅުނު ބަޔަކުވެސް ކަލޭމެންގެ ރީނދޫ ސަރުކާރު ނޫނީ ނެތް. އެހެން ކަމުން ކަލޭމެން ނަކީ މުޑުދާރު ނަޖިސް ބައެއް.\nޖޫން 30, 2018 12:14\nތެދު ވާހަކައެއް މިހާ ނުލަފާ ބައެއް މަށެއް އަދި ނުދެކެން\nޖޫން 30, 2018 00:45\nދުނިޔޭގެ ގައުމުތަކުން ބަލާނީ ނަތީޖާޔަށް..ވަކިނަމެއްކިޔާ ވަކިރާގަކަށް ދައްކާ ވާހަކަޔަކަށްނޫން...ރައީސް ޔާމީން ވަޑައިގަންނަވަނީ ނަތީޖާ ދައްކަވަމުން އޭ ރިޕޯޓް ހާސިލް ކުރައްވަމުން. ގައުމުގެ އުފެއްދުންތެރިކަން ދެގުނަ ކުރައްވައިފި..ދަރަނި އަދާކުރައްވައި ހެޔޮމިންވަރަށް އަޅުއްވާ ދެއްވައިފި..ރިޒާވް އެތައް ގުނަޔަކަށް އިތުރުކިރައްވައި 800 މިލިޔަން ޑޮލަރަށް އިތުރުކޮށް ދެއްވައިފި..ބޭރުގެ އެތައް ބިލިޔަން ޑޮލރުގެ އިންވެސްޓްމެންޓް ގެންނަވާ އެތައް މަޝްރޫއު ތަކެއް ދަނީ ހިންގަމުން..ދެން ނަޝީދުތޯ ކާސިމްތޯ ވަކިނަމެއްތޯ އެއްނޫން ބަލަންވީ ...ބަލާނީ އިންޑެކްސްއައް...ނަމްބަރުތަށް ހަމަ ބާރުސްޕީޑްގަ ދަނީ މައްޗަށް އަރަމުން..ގައުމުގަ ސުލްހަ މަސަލަސްކަމާއި އަމާންކަން ގާއިމްކޮއްދެއްވައިފި..ރައްޔިތުންގެ ކާރިން ރައްޔިތުންގެ ހާލުބައްލަވާ ކަންކަން ހަމޖައްސަަވާ ދެއްވަވާ އަދި ރައްޔިތުންގެ ބޭނުންތަކަށާއި ގައުމުގެ އިގތިސާދަށް އެންމެ ބޭނުންތެރި ގޮތތަކަށް ބައްލަވައިގެން އިސްކަންދޭ ތަރުތީބު ރާއްވަވައިގެން މުޅިރާއްޖެ މިދަނީ ތަރައްގީ ކުރައްވަމުން..ޒުވާނުންނަކީ ގައުމުގެ އެންމެބޮޑު ރައުސުލްމާލުކަން ދެނެވަޑައިގެން ޒުވާނުންނަށް އަމާޒުކުރައްވައިގެން އެތަކެއް މަޝްރޫޢުތަކެއް ހިންގަވައި ފުރިހަމކޮއްދެއްވައި ހުއްޓުމެއްނެތި ޒުވާނުންގެ ކުރިމަގށް އަމާޒުކުރއްވައިގެން މަސައްކަތް އެގެންދަވަނީ ކުރައްވަމުން..ޒުވާނުންގެ ސިޓީ އެދަނީ ތަރައްގީކުރައްވަމުން..ވައިގެ ބަނދަރުތަށް އަޅުއްވާ ދެއްވާ މާލޭގެ ވައިގެ ބަނދަރު އެންމެ ޒަމާނީފެންވަރަށް ތަރައްގީކުރައްވައި ދުނިޔޭގަހުރި އެންމެ ބޮޑެތި މަތިންދާބޯޓުތަށް ޖައްސަން މިހާރު އެއޮތީ ރެޑީވެފަ...މިޔެއްނޫންތޯ ބަލންވީ އެއްޗަކީ...މިއެއްނޫންތޯ ދުނިޔޭގެ މީހުން ބަލާނެ ކަންކަމަކީ...ދެން ހަމަ މިޔާއި އެއްވަރަށް އިންސާނުންނަށް އަންނަންޖެހޭ ހެޔޮބަދަލުތަށް އަންނަމުން ޑިސިޕްލިން ރަނގަޅުވަމުން ދާތަން މިފެންނަނީ..ތޮއްޖެހިފައިވާ މާލޭގެ ލޭނޑސްކޭޕް ބަދަލުވެ ޕާރކްތަކާއި ގޮނދުދޮއްތަކާއި މޫދައްއެރޭ ތަންތަނުގެ ބޭނުން ރައޔިތުން އުފަލާއި ހިތްހަމަޖެހުމާއިއެކު ބޭނުން ކުރައްވާ މަންޒަރު މިފެންނަނީ..ރައްރަށުގަޔާއި މާލޭގެ ކުނިވެސް ރަނގަޅަށް މެނޭޖް ކުރެވެން ފެށިގެން ގޮސް މާލޭގެ މާހައުލު ސާފުވަމުން ފުރިހަމަވަމުން އަންނަ މަންޒަރު މިފެންނަނީ...އަސްލު މާނައިގައި ފެންނަމުން މިދަނީ މިނިވަން ދިވެހިރާއްޖެ ސާފުދިވެހި ރާއްޖެޔަކަށް ބަދަލުވަމުން އަންނަ މަންޒަރު.. ޝުކުރިއްޔާ ރައީސް ޔާމީން.\nޖޫން 30, 2018 02:44\nޢަހަރެމެން އަދިވެސް ތާއީދު ކުރަނީ ރައީސް ނަސީދުއަށް.\nޖޫން 30, 2018 12:16\nއެއީ ބޯލާން ބޭނުން ވާތީ\nޖޫން 30, 2018 09:59\nތި ބުނީ ހަމަ ތެދެއް ޔަހޫދީންނަށް ވެސް އެނގޭ މިކަލޭގެ މީ ދެދުނިޔެއިންވެސް ބޯގޮވާފަހުރި މީހެއްކަން .


"Allah Akbar" Govamun MDP Meehun Nukume Fiyaathoshi Kula Laafai Huri Rukeh Kandaalaifi - Vaguthu\n"ﷲއަކްބަރު" ގޮވަމުން އެމްޑީޕީ މީހުން ނުކުމެ ފިޔާތޮށި ކުލަ ލާފައި ހުރި ރުކެއް ކަނޑާލި މަންޒަރު ފެންނަ ވީޑިއޯއެއް މީސްމީޑީއާގައި އާންމު ވެއްޖެއެވެ.\nމީސްމީޑީއާގައި އެ ވީޑީއޯ ދައުރުވަމުން އަންނައިރު، އެއީ ސީދާ ކޮންރަށެއް ކަމެއް އަދި ސާފުވެފައެއް ނުވެއެވެ.\nއެ ވީޑިއޯއިން ފެންނަ ގޮތުގައި ރުށް ހުރި ސަރަހައްދުގައި ރީނދޫ ކުލައިގެ ޓީޝާޓު ލައިގެން ތިބި ގިނަ ބަޔަކު ތިއްބެއެވެ. އަދި އޭގެ ތެރޭގައި ރުކުގައި ބައްދައިގެން ފިޔާތޮށި ކުލައިގެ ހެދުމެއް ލައިގެން ހުރި މީހަކު ވެސް ހުއްޓެވެ.\nވަކި ވަރަކަށް އިރުވުމުން އެތަނުން މީހަކު ފިޔާތޮށި ކުލައިގެ ޓީޝާޓު ލައިގެން ހުރި މީހާ ރުކުގައި ބައްދައިގެން ހުއްޓާ އޭނާ ދުރުކޮށްގެން ގެންދިދާ މަންޒަރު ފެނެއެވެ. އަދި ކަރަންޓު ކީހެއް ހިފައިގެން ހުރި މީހާ އެ ރުއް ކަނޑާ ވައްޓާލިއެވެ.\nއޭނާ ރުއް ކަނޑަމުން ދިޔަ ގަޑީ އެ ސަރަހައްދަށް އެއްވެ ތިބި މީހުން "ﷲ އަކްބަރު" ގޮވާ އަޑު ވެސް ވީޑިއޯއިން އިވިގެން ދިޔައެވެ.\n— Hussain shareef (@Jerrikow) April 16, 2021\nމި ވީޑިއޯއަށް ކޮމެންޓް ކޮށްފައިވާ ގިނަ މީހުން ވަނީ އެމްޑީޕީ މީހުންނަކީ "މޮޔައިން" ކަމަށް ބުނެ ނުރުހުން ފާޅުކޮށްފައެވެ. އެގޮތުން ބައެއް ފަރާތްތަކުން ބުނެފައިވަނީ އެއީ އިންޑިއާގެ ފާދިރީން ހަފްލާތައް ފާހަގަ ކުރާ ގޮތް ކަމަށާއި އެމްޑީޕީ ހައި "ގަމާރުން" ގިނަ ޕާޓީއެއް ނުފެންނަ ކަމަށެވެ.\nއޭޕްރީލް 16, 2021 19:51\nހަހަހަ ކޮހީވެސް ވަކިވަރަކައް ނޫ ންވިއްޔަ ނަސީދު ކަހަލަ މަރުމޯލު ން ވޯޓު ން ބަލިވީމަ އުޅޭ ފާޑެއްދެ ން\nއޭޕްރީލް 16, 2021 21:01\nހޭހޭ ތީ ހަހއިރާންވާންވީ ކަމެ އްނޫން ބޮލުރޮދިކެޑޮފަ އެތިބީ ވިސްނާ ފިކުރު ކޮށްބަލަ ޖާހިލުކަން ތިމާމެންގެ މަ އްޗަށް ވެރިވީމަ ވާނީ އެހެން ލޯކަލް ކަ އުންސިލް އިންތިހާބުގަ ތަންދޮރު ދަންނަ ހެވާނުބާ އިނގޭ މީހުން އމޑޕ އަށް ބުނީ ނޫނެކޭ އމޑޕ އަކީ ލާދީނީ ފަނާ ކުރުވަނިވި ފިކުރެ އްކަމަށް ރާ އްޖޭގެ ކުރީގަ އމޑޕ މެޖޯރިޓީ އޮންނަ ތަންތަނުން އެބުނީ ފޯކާދޫ ވީމަ އޯކޭ ގަމާރުން ވަރަށް ގިނަ ވާނެ އަބަދުވެސް ލަގަބެ އޮނާނެ\nދެންޕީޕީއެމް މީހުންނުކުމެ ރީނދޫހެދުންލައިގެންމަގުމައްޗަށް ނުކުންނަހުރިހާމީހުންނާ ތަޅައިފޮޅަންވީތާ މީމިމީހުންގެހުކުން\nއޭޕްރީލް 17, 2021 00:12\nތަންދޮރު ނުދަންނަ ބައެއްތަ؟ ކޮބާތަ ތިޔަ އެމްޑީޕީގެ ރައީސް ތިމާވެށީގެ ބައްޕަ.\nށ.ފޯކައިދޫ moya kudin\nއޭޕްރީލް 16, 2021 22:58\nތީ ގުނޫތު ނުކީމަ ފަރުލު ނަމާދު ކުރަމުން ދިޔަ މިސްކިތް ބަންދު ކުރިބައެއްވިއްޔަ ކިހިނެއް ރަނގަޅުވާނީ\nއޭޕްރީލް 16, 2021 20:01\nއެމްޑީޕީ މީހުންނަކީ ހަޔާތްކުޑަބައެއް ނާކާމިޔާބްވާ ކޮންމެ ފަހަރަކު ގައުމަށް ގެއްލުންދޭނެ\nއޭޕްރީލް 16, 2021 21:40\nޙަޔާތް ބޮޑު ވީމަތޯ ތަންތަނުގެ ބި އްލޫރިތަށް ތަޅަމުން އެދުވަނީ.\nއޭޕްރީލް 16, 2021 22:40\nބަލި ގަބޫލު ކޮއްބަލަ!\nއޭޕްރީލް 17, 2021 00:22\nހައްދުފަހަނަޅާފައިތިބި ބައެއް. ހުޅުޖެހުން، ރުއްކެނޑުން، ކަޅުތެޔޮޖެހުން، އަލިފާންބޯޅަ އުކުން، ބޮޑިބަތްޖެހުން، ކާޅުހިފައި ކޮށީގައި ގެންގުޅުން، ދުންމުޖުމަރާ ހިފައިގެން މުޅިމާލޭގައި ހިނގުން. އުސްފަސްގަނޑުގައި މާކަނޑަށް ފެންނަގޮތަށް ފާލަންއަޅައިގެން ކިޔެވުން. މިހެންގޮސް ނުކުރާކަށް ކަމެއް އެބައޮތްތަ!\nއޭޕްރީލް 16, 2021 20:36\nތީ އަސްލު ޖިހާދު ކުރުން. އަދި ކިރިޔާ ދިވެހިންނައް މި އެނގުނީ ޖިހާދު ކުރާން.\nއޭޕްރީލް 16, 2021 20:55\nމީ ތަންދޮރު ނޭންގި ޕާޓީ ސިސްޓަމަށް ސަޕޯރޓް ކުރުމުގެ ހިތިކަން. ކުދިކުދި ރައްރަށުގައި މިފަދަ އަމަލު ހިންގުމުން މުޅިރަށް ފުތުނައިގެ ތަނަކަށް ބަދަލުވޭ. މިރަށްރަށުގެ ވެރިން ކޮބައިބާ؟؟؟\nއޭޕްރީލް 16, 2021 21:00\nރުއްކެނޑި ގަވައިދުންތޯ، ރާއްޖޭގެ ރުއްގަސް ހިމާޔަތް ކުރުން ކޮބައިތޯ..... ސުވާލުތައް ކޮބާ؟\nއޭޕްރީލް 16, 2021 21:42\nގަމާރުންގެ ޕާޓީ ދެން ވަގުންގެ ޕާރޓީ ދޯ.\nއޭޕްރީލް 16, 2021 23:33\nއެއީ އެއް ޕާޓީއެއް. މޑޕ ގަމާރު ވަގުންގެ ޕާޓީ\nއޭޕްރީލް 17, 2021 00:45\nޥަގުންގެ ޕާޓީ އާއި ގަމާރު ޕާޓީއަކީ ހަމަ އެމްޑީޕީ. ޙަޖަމް ކޮއްލާ. ޚޮވިޑް ވައްކަމުން އެކަނިވެސް ވަގުކަން ޔަގީން ވޭ.\nއޭޕްރީލް 16, 2021 21:14\nރަމަޟާން މަހެއްގައި ފިޔާތޮށި ކުލާގައި ހުރި ރުކެއް ކެޑުން މާ ސަވާބުކަން ބޮޑު ދޯ ގޭގައި ޒިކުރު ކުރުމައް ތިބުމައް ވުރެ؟\nއޭޕްރީލް 16, 2021 21:17\nދެ އުޅި އއއ އެ އްނުވާ ގަމާރުން ގިނަވާނީ އ އެހެންތާވާނީ\nސަރުދާރަކީވެސް ދެބަން ދިހާރަ އެ އްވި އްޔަ.\nއޭޕްރީލް 16, 2021 21:18\nޤަވާއިދާޚިލާފަށްރުއްކެޑިމީހާއަށްވަގުތުންފިޔަވަޅުއަޅަންޖެހޭ! ކޮބާފުލުހުން! ކޮބާކައުންސިލް!\nކަމޭބެހޭފަރާއްތަކުން ތަހުގީގުހުރަންޖެހޭކަމެއްމީ މިފަދައެހެންކަމެއްދިމާުނު ވަނީސް ކާކުހުއްދަދީގެން ކަނޑާލިރުކެއްތޯމިއީ ސިޔާސީމަޖަލުގެތެރޭ ވެސްކުރެ ވެނީ ވަކިކަންތަކެއް އާއްމުންގެތެރޭ ތޫނުހަތިޔާރުބޭނުންކޮއް ސިޔާސީމަގުސަދެއް ހާސިލްނުކުރެ ވޭނެ ޕާޓީތަކަކައް ވެސް.\nއޭޕްރީލް 16, 2021 23:36\nރުއްކެޑީކީނޫން އެތަނުގައި ދޮން ރުކެއްއިންދަން ވެގެން ކުރިމަރުވެފާ އޮތް ރުއް ވައްޓާލީ!\nއޭޕްރީލް 17, 2021 00:06\nހަމަ ރަނގަޅަށްވެސް ރާއްޖެތެރޭ ބައެއް ރަށްރަށުގަ އަދިވެސް ބައިކުޅަނދު ހަމަނުވާ މީހުން އެބަތިބި.\nމިރާއްޖޭގައި ހަގީގަތުގައި ހައްދުފަހަނައަޅާފައި ތިބީ މި ރީނދޫ މީހުން. މީގެ ކުރިން މިމީހުން ވަނީ މުޅިރާއްޖޭގައި ހުޅުޖަހައި އެތައް ތަނަކާއި އެތައް މުދަލެއް އަންދާލާފައި. މިހާރު ތިޔަ ފެށީ ރުއްކަނޑަން. މީ ހަމަ ހައްދުފަހަނައަޅާފައި ތިބި ބައެއް.\nއޭޕްރީލް 17, 2021 01:34\nއެމްޑީޕީ އެއްޗެހިންނަކީ ގައުމުގެ ހަލާކު\nއޭޕްރީލް 17, 2021 04:50\nމީ ސީދާ ފޯކައިދޫ ކޭ ދާއްބަ ހިންގާފައިވާ ޢަމަލެއް، ރުއް ކަނޑާލީ ފޯކައިދޫގައި ހުރި އެންމެ ބޮޑު ކޮސް\nއޭޕްރީލް 17, 2021 07:48\nތާި ކަންދެއްކުން ، ކަލޭމެންދެން އަސުރާކުލައަކުން ސަލާމަތެއްނުވާނެ ، އެފިކުރުމާ ގަދަފަދަ


މަޤާމު: ޖަރނަލިސްޓް ގްރޭޑް 1\nމަހަކު -/6900 ރުފިޔާ\nމަޤާމާއި ގުޅޭ ދާއިރާއިން ޑިޕޮލޮމާއެއް އޮތުން، ނުވަތަ ޖީސީއީ އޭލެވެލް އިމްތިޙާނުން މަދުވެގެން4މާއްދާއިން ފާސްވެފައިވުމާއި، މަޤާމާ ގުޅޭ ދާއިރާއިން 1 އަހަރުދުވަހުގެ ތަޖުރިބާ ލިބިފައިވުން ނުވަތަ ޖީސީއީ އޯލެވެލް އިމްތިޙާނުން6މާއްދާއިން ފާސްވެފައިވުމާއެކު، މަޤާމާ ގުޅޭ ދާއިރާއިން 1 އަހަރުދުވަހުގެ ތަޖުރިބާ ލިބިފައިވުން ނުވަތަ ދާއިރާއިން6އަހަރު ދުވަހުގެ ތަޖުރިބާ ލިބިފައިވުން.\nޕަބްލިކް ސަރވިސް މީޑިއާގެ ޤާނޫނަށާއި، ސިޔާސަތުތަކަށާއި، ކޯޕަރޭޝަނުން މުވައްޒަފުންނަށް އަންގާ އެންގުންތަކަށް ފުރިހަމައަށް ތަބާވެ ބޯލެނބުން.\nރޭޑިއޯއާއި، ޓީވީއާއި، އޮންލައިނާއި، ނިއު މީޑިއާގެ އެކިއެކި ޕްލެޓްފޯމްތަކަށް ޚަބަރާއި ރިޕޯޓްހަދައި ހުށަހެޅުމާއި، ވީޑިއޯ/އޯޑިއޯ/ފޮޓޯ އަދި ބޭނުންކުރާ އެހެނިހެން މެޓީރިއަލް އެޑިޓްކުރުމާއި، އެ މަސައްކަތުގައި އެހީތެރިވެދިނުން.\nއޮންކެމެރާ ސްޓޭންޑަޕްސް ހެދުން، އިވެންޓްތައް ރޭޑިއޯއަށާއި ޓީވީއަށް ލައިވްކުރުން.\nކަރަންޓް އެފެއާޒް ޕްރޮގްރާމްތައް އުފައްދައި ހުށަހަޅާދިނުން ނުވަތަ މިކަންކަން ކުރުމަށް އެހީތެރިވެދިނުން.\nނިއުސް ޑޮކިއުމެންޓްރީ އުފެއްދުން ނުވަތަ އުފެއްދުމަށް އެހީތެރިވެދިނުން.\nދިވެހި ރައްޔިތުންނަށް ދުވަހުން ދުވަހަށް ފޯރުވައިދޭ ޚަބަރާއި މަޢުލޫމާތު އެންމެ ހަލުވިކޮށް އެންމެ އަވަސްމިނުގައި ގެނެސްދިނުމާއި، އެ ގެނެސްދޭ ކޮންޓެންޓަކީ (ވީޑިއޯ/އޯޑިއޯ/ޓެކްސްޓް އަދި އެހެނިހެން ވަސީލަތްތައް) އޯޑިއަންސް ހިތްހަމަޖެހޭފަދަ ކޮލިޓީއެއް ހުރި އެއްޗެއްސަށް ހެދުމަށް ގަދައަޅައި މަސައްކަތްކުރުން.\nރޭޑިއޯއާއި ޓީވީން ޚަބަރު ޕްރެޒެންޓްކުރުން.\nރޭޑިއޯ/ޓީވީ ޕްރޮގްރާމްތައް ޕްރޮޑިއުސްކުރުން ނުވަތަ އެހީތެރިވެދިނުން.\nނިއުސްވަރދީ އިވެންޓްތަކުގެ މަޢުލޫމާތު އެއްކޮށް ދިރާސާކުރުމާއި، ނިއުސް ފޯރަމަށް ޚަބަރު ޕްރޮސްޕެކްޓްސް ލުން.\nމީގެ އިތުރުން، އިސްވެ ބަޔާންކުރެވުނު ކަންތައްތަކުގެ ތެރޭގައި ނުހިމެނުނުނަމަވެސް، ދިމާވާ ޙާލަތަކާ ގުޅިގެން ނުވަތަ ޚާއްޞަ ޙާލަތްތަކާ ގުޅިގެން ނިއުސް ޑައިރެކްޓަރ އަންގަވާ އެހެނިހެން ކަންކަން ކުރުން.\nއިތުރުގަޑީގެ މަސައްކަތްކުރާނަމަ، ހަމަޖެހިފައިވާ އުޞޫލުން އިތުރުގަޑީގެ ފައިސާ ދެވޭނެއެވެ.\nމި މަޤާމުތަކަށް މީހުން ހޮވުމާބެހޭ އިތުރު މަޢުލޫމާތު:\nވަޒީފާއަށް އެދޭކަމުގެ ސިޓީއާއި، ވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް (މޯލްޑިވްސް ކޮލިފިކޭޝަންސް އޮތޯރިޓީން ފެންވަރު ބަލައި، ސެޓްފިކެޓެއްނަމަ ތައްގަނޑު ޖަހާފައިވާ ލިޔުމުގެ ކޮޕީ)\nމި މަޤާމަށް އެދޭ ފަރާތްތަކުން، 2015 ނޮވެންބަރު 10 ވަނަ ދުވަހުގެ 15:00 ގެ ކުރިން މި ކުންޏަށް (ޕަބްލިކް ސަރވިސް މީޑިއާ / ރޭޑިޔޯ ބިލްޑިންގ، މ. އަމީނީމަގު) ވަޒީފާއަށް އެދޭ ލިއުންތައް ހުށަހެޅުން އެދެމެވެ.\nޕަބްލިޝްކުރި ތާރީޚު: 05 ނޮވެންބަރު 2015\nސުންގަޑި: 10 ނޮވެންބަރު 2015 1500


ދަގަނޑޭ ޗައިނާ މެޗަށް ގައުމީ ޓީމާ ގުޅެނީ\n2022 ވަނަ އަހަރު ގަތަރުގައި އޮންނަ ވޯލްޑް ކަޕްގެ އިތުރުން 2023 ވަނަ އަހަރު ޗައިނާގައި ބާއްވާ އޭޝިއަން ކަޕަށް ކޮލިފައިވުމަށް ރާއްޖެއިން ކުޅެންޖެހޭ މެޗްތަކުގެ ތެރެއިން މި މަހު ކުޅެން ހަމަޖެހިފައި އޮތް ދެ މެޗަށް އެކުލަވާލި ގައުމީ ޓީމްގެ ސްކޮޑުން ބާކީކޮށްފައިވާ ގައުމީ ޓީމުގެ ކުރީގެ ކެޕްޓަން އަލީ އަޝްފާގް (ދަގަނޑޭ) އަށް އަލުން ފުރުސަތުދޭން ކޯޗް ޕީޓަރ ސެގާޓް ނިންމައިފިކަން އިތުބާރުހުރި ގޮތަކަށް “ފަހުމިނެޓް” އަށް އެނގިއްޖެއެވެ.\nކޮލިފައިންގެ ފުރަތަމަ މެޗްގައި މިދިޔަ ބުރާސްފަތި ދުވަހު ގުއާމްގެ މައްޗަށް އެ ގައުމުގައި ރާއްޖޭގެ ޓީމުން ކުރި ހޯދުމަށް ފަހު އަންނަ އަންގާރަ ދުވަހު ޗައިނާއާ ދެކޮޅަށް މާލޭގައި ކުޅެން ޖެހޭ މެޗަށް ރާއްޖޭގެ ޓީމުން ތައްޔާރުވަމުން އަންނައިރު ރާއްޖޭގެ ތާރީހު ދުށް އެންމެ މޮޅުކުޅުންތެރިޔާ ދަގަނޑޭއަށް ގައުމީ ޓީމުން އަލުން ޖާގަ ދޭން ކޯޗް މި ނިންމީ ގައުމީ ޓީމުން ދަގަނޑޭ ބާކީ ކުރުމުން ގިނަ ބައެއްގެ ބޮޑެތި ފާޑުކިޔުން ކޯޗަށާއި އެފްއޭއެމަށް އަމާޒުވެފައި ވަނިކޮށެވެ. “ފަހުމިނެޓް” އަށް އެނގިފައިވާ ގޮތުގައި ޗައިނާ މެޗަށް ތައްޔާރުވަމުން އަންނަ ރާއްޖޭގެ ގައުމީ ޓީމުގެ ފަރިތަކުރުންތަކުގައި މާދަމާ ދަގަނޑޭ ބައިވެރިވާނެއެވެ. އެހެން ނަމަވެސް ދަގަނޑޭ ގައުމީ ޓީމަށް ނެގިކަން އެފްއޭއެމުން އަދި ކަށަވަރުކޮށްދީފައެއް ނުވެއެވެ.\n2003 ވަނަ އަހަރުގެ ފަހުން ބަރާބަރަށް ގައުމީ ޓީމަށް ކުޅެމުން އައި ދަގަނޑޭ އަށް މިހާރުގެ ކޯޗު ކްރޮއޭޝިއާގެ ޕީޓަރ ސެގާޓް ފުރުސަތު ނުދޭންފެށީ މިދިޔަ އަހަރުގެ މާޗް މަހު ބޫޓާނާ ދެކޮޅަށް މާލޭގައި ކުޅެން އޮތް އޭޝިއަން ކަޕް ކޮލިފައިން މެޗުގެ ކުރިން އޮތް ނޫސްވެރިންގެ ބައްދަލުވުމަށް ހާޒިރުނުވުމުންނެވެ. ސެގާޓް ދަގަނޑޭ އަށް އަދަބެއް ދިނުމުގެ ގޮތުން ޓީމުން އެފަހަރު ވަކިކުރި ނަމަވެސް ގިނަ ބަޔަކު އުއްމީދުކޮށްގެން ތިބީ މިދިޔަ އަހަރު އޮތް ސާފް ސުޒުކީ ކަޕްގެ ޓީމުގައި ދަގަނޑޭ ހިމެނޭނެ ކަމަށެވެ. އެކަމަކު ރަނގަޅު ފޯމުގައި ހުރި ދަގަނޑޭ އަށް އެ މުބާރާތުން ފުރުސަތު ނުދިންއިރު ދެން ފެނުނީ ކޯޗު ސެގާޓް ދަގަނޑޭ އެއްކޮށް ބާކީކޮށްލި ތަނެވެ. ދަގަނޑޭ ގައުމީ ޓީމަށް ނުނަގާ މައްސަލައިގައި ސެގާޓްގެ ރާގު އެކި ފަހަރު އެކި ގޮތަށް ހުރުމަކީ ފުޓްބޯޅަ ސަޕޯޓަރުންގެ ނުރުހުން އެންމެ ބޮޑަށް އަމާޒުވާ އެއް ސަބަބެވެ. އަނެއްކޮޅުން މިދިޔަ ސީޒަނުގައި 42 ގޯލު ޖަހައި ރަނގަޅު ފޯމުގައި ހުރި ކުޅުންތެރިއަކު ގައުމީ ސްކޮޑުން ބާކީކުރުން ގިނަ ބަޔަކު ސިފަކުރަނީ “ޒާތީ” ކަމެއްގެ ގޮތުގަ އެވެ.\nއުމުރުން އެންމެ 16 އަހަރުގައި 2001 ވަނަ އަހަރު ޕްރޮފެޝަނަލް ފުޓްބޯޅަ ކުޅެންފެށި ދަގަނޑޭ ގައުމީ ޓީމުގައި އެންމެ ފުރަތަމަ ހިމެނުނީ 2003 ވަނަ އަހަރު އެވެ. އެކަމަކު އެ ފަހަރު ޕްރިލިމިނަރީ ސްކޮޑުން ދަގަނޑޭ ބާކީވި ނަމަވެސަ ޖެހިގެން އައި އަހަރުން ފެށީގެން ދަގަނޑޭ އަކީ ގައުމީ ޓީމުގައި ގަވައިދުން ހިމެނެމުން އައި ކުޅުންތެރިއެކެވެ. 2004 ވަނަ އަހަރު ވޯލްޑް ކަޕް ކޮލިފައިންގެ ޕްރިލިމިނަރީ ބުރުގައި މޮންގޯލިއާ އަތުން 12-0 އިން ރާއްޖެ މޮޅުވިއިރު ދަގަނޑޭ ވަނީ ހަތަރު ގޯލު ޖަހައި އެއް މެޗެއްގައި ރާއްޖޭގެ ގައުމީ ޓީމަށް އެންމެ ގިނަ ގޯލު ޖަހައިދިން ކުޅުންތެރިޔާގެ ޝަރަފް ހޯދައިފަ އެވެ. އޭގެފަހުން 2013 ވަނަ އަހަރުގެ ސާފް ޗެމްޕިއަންޝިޕްގައި ލަންކާ ކޮޅަށް ހަ ގޯލު ޖަހައި ދަގަނޑޭ ވަނީ އޭނާގެ އަމިއްލަ ރެކޯޑް އާކޮށްފަ އެވެ. 2008 ވަނަ އަހަރު ރާއްޖޭން ފުރަތަމަ ފަހަރަށް ފުޓްބޯޅައިން ރަން މެޑަލް ހޯދިއިރު ދަގަނޑޭ އަކީ އެ މުބާރާތުގެ އެންމެ މޮޅު ކުޅުންތެރިޔާ އެވެ. އަދި، 2014 ވަނަ އަހަރު އޭއެފްސީ ޗެލެންޖް ކަޕުން ރާއްޖެ ތިން ވަނަ ހޯދިއިރު ވެސް ދަގަނޑޭ ވަނީ ޓީމުގައި މުހިއްމު ދައުރެއް އަދާކޮށްފަ އެވެ.\nއަލީ އަޝްފާގް (ދަގަނޑޭ), ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް), ގައުމީ ފުޓްބޯޅަ ޓީމް\nދަގަނޑޭ އަކީ އެންމެ މޮޅު މީހާ: ހަމްޕު ރާއްޖެ-ޗައިނާ މެޗުގެ ޓިކެޓް މިއަދު ހަވީރު ވިއްކަން ފަށަނީ ޗައިނާ މެޗްގެ ހުރިހާ ޓިކެޓެއް ވިކި ހުސްވެއްޖެ


މި އިޢުލާންވަނީ 29 ޖަނަވަރީ 2019 1500 ގައި ބާތިލް ކުރެވިފައެވެ.\nދިވެހިރާއްޖޭގެ ޤައުމީ ޔުނިވަރސިޓީގެ ސްކޫލް އޮފް މެޑިސިންގ ގެ އެނޮޓަމީ މިއުޒިއަމް އާއި ޑައިސެކްޓިންގ ރޫމް ގާއިމްކުރުމަށް ބޭނުންވާ ބައެއް ފަރުނީޗަރ އާއި ފިކްސްޗަރސް ގަތުމަށް ބޭނުންވެއެވެ. ވީމާ، މިތަކެތި ސަޕްލައިކުރުމަށް ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\nމި ތަކެތި ފޯރިކޮށްދިނުމަށް ޝައުޤުވެރިވާ ފަރާތްތަކުން 2019 ޖަނަވަރީ 16 ވާ ބުދަ ދުވަހުގެ 10:00 އަށް ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް ހާޒިރުވެ މަޢުލޫމާތު ސާފުކުރެއްވުމަށްފަހު 2019 ޖަނަވަރީ 22 ވާ އަންގާރަ ދުވަހުގެ 10:00 އަންދާސީހިސާބު ހުށަހެޅުއްވުން އެދެމެވެ.\nއަންދާސީ ހިސާބު ހުށަހަޅުއްވާ ބީލަންތައް ހުންނަންވާނީ ސިޓީއުރައެއްގާ ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، އިއުލާނު ނަންބަރު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.\nއިސްވެދެންނެވިފައިވާ ގަޑިއަށް ހާޒިރުނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ނުދެވޭނެވާހަކަ ދަންނަވަމެވެ.\nސުންގަޑި: 16 ޖަނަވަރީ 2019 1000


Islaamee Shareeathuga Angavaafa Vaa Kan Kamakee Hikumathun Furigenvaa Kan Kan: Sheikh Ali Zahir | Dhiislam\nއިސްލާމީ ޝަރީޢަތުގައި އަންގަވާފައިވާ ކަންކަމަކީ ޙިކުމަތުން ފުރިގެންވާ ކަންކަން: ޝެއިޙް އަލީ ޒާހިރު\nއިސްލާމީ ޝަރީޢަތުގައި އަންގަވާފައިވާ ކަންކަމަކީ ޙިކުމަތުން ފުރިގެންވާ ކަންކަން ކަމަށް އައްޝައިޚް އަލީ ޒާހިރު ބިން ސަޢީދު ޤާސިމް ވިދާޅުވެއްޖެއެވެ.\nޝެއިޚް މިހެން ވިދާޅުވެފައި ވަނީ ޖަމިއްޔަތުއްސަލަފުން ބާއްވާ ދަރުސް ސިލްސިލާއެއްގައެވެ.\nޝެއިޚްގެ ވާހަކަފުޅުގައި އިތުރަށް ވިދާޅުވެފައި ވަނީ އިސްލާމީ ޝަރީޢަތުގައި އަންގަވާފައިވާ ކަންތައްތަކުގެ ތެރެއަށް ބަލާލާއިރު ކައިވެނީގެ ޢަޤްދަކީ ވަރަށް މުހިއްމު ކަމެއް ދެއްވާފައިވާ، ވަރަށް ޙާއްސަ ގުޅުމެކެވެ. އަދި ދެމަފިރިއެއްގެ ދެމެދުގައި އުފެދިގެން އަންނަ ގާތް ކަމަކީވެސް އިސްލާމީ ޝަރީޢަތުގައި ވަރަށް މުހިއްމު ކަމެއް ދެއްވާފައިވާ ކަމެކެވެ.\nމީގެ އިތުރުން ކައިވެނީގެ ސަބަބުން ޙާއްސަ ގުޅުމަކުން ދުރުހިލޭ ދެމީހުން ގޮތުގައި ތިބި ދެމީހުން އެކަކު އަނެކަކަށް ޤުރުބާންވެ، އެކަކު އަނެކަކާ ގާތްކަން އުފެދި، އެކަކު އަނެކެއްގެ ސިއްރުތައް ހިއްސާ ކުރެވޭ ހިސާބަށް ކައިރިވެގެން އަންނަކަމަށެވެ. މިކަމުން އިސްލާމް ދީނުގެ ފުރިހަަމަކަން ވަރަށް ބޮޑަށް ދޭހަވާކަމަށްވެސް ވިދާޅުވިއެވެ.\nއަދި ހަމަ އެހެންމެ ކައިވެނީގެ ސަބަބުން ދޭހަވަނީ އިންސާނާގެ ކިބައިގައި ހުރި ސިފައެއް ނުވަތަ ޖިންސީ ޣަރީޒާ ފުއްދުން ނުވަތަ އެމީހާއަށް އެކި ގޮތްގޮތުން އެހީތެރިކަން ފޯރުކޮށްދެއެވެ. ކައިވެނި ޝަރުޢުކުރެއްވުމުގެ ޙިކުމަތްތަކުގެ ތެރެއިން އެންމެ މުހިއްމު އެއް ކަމަކީ ނުބައި ޢަމަލުތަކާއި ދުރުވެގެން ދިޔުމެވެ.


SunOnline: Hulhumale' Police station ge aa imaaraiy hulhuhvaifi\nހުޅުމާލެ ޕޮލިސްޓޭޝަންގެ އާ އިމާރާތް ރަސްމީކޮށް ހުޅުވައިފި\nއަހުމަދު ޖައިޝަން 01 Sep 2020, 10:06\nހުޅުމާލެ ޕޮލިސް ސްޓޭޝަން ހުޅުވުމުގެ ރަސްމިއްޔާތުގެ ތެރެއިން -- ފޮޓޯ/ ޕޮލިސް\nހުޅުމާލޭގައި ގާއިމުކޮށްފައިވާ ޕޮލިސް ސްޓޭޝަން މިއަދު ރަސްމީކޮށް ހުޅުވައިދެއްވައިފި އެވެ.\nހުޅުމާލޭގައި ހުންނަ ޕޮލިސް ސްޓޭޝަންގައި މިއަދު ބޭއްވި ރަސްމިއްޔާތެއްގައި އެ ޕޮލިސް ސްޓޭޝަން ރަސްމީކޮށް ހުޅުވައްިދެއްވާފައިވަނީ ހޯމް މިނިސްޓަރު އިމްރާން އަބްދުﷲ އާއި ކޮމިޝަނާ އޮފް ޕޮލިސް މުހައްމަދު ހަމީދެވެ.\nމިއަދު ހުޅުވި ޕޮލިސް ސްޓޭޝަނަކީ 2015 ވަނަ އަހަރުގައި ބިންގާ އަޅާފައިވާ ތަނެކެވެ. އެހެންނަމަވެސް އެތަނުގެ އިމާރާތުގެ މަސައްކަތް ފަށާފައިވަނީ 14 ޖޫން 2017ގަ އެވެ.\nއެ މަޝްރޫއުގެ ދަށުން މިދިޔަ އަހަރު ވަނީ އެ ބިލްޑިން އިމާރާތްކޮށް ނިންމާލާފަ އެވެ. އެ ބިލްޑިންގައި ތިން ފަންގިފިލާ ހުންނާނެ އެވެ.\nއެ ޕޮލިސް ސްޓޭޝަންްގެ ބޮޑުމިނުގައި 23،225 އަކަފޫޓު ހުންނައިރު އެތަން ހެދުމަށް 27.5 މިލިއަން ރުފިޔާ ވަނީ ހޭދަކޮށްފަ އެވެ.\nގިނަ އަދަދެއްގެ މީހުން ދިރިއުޅެމުން އަންނަ ހުޅުމާލޭގައި ފުލުހުންގެ ހިދުމަތް މީގެކުރީން ދެމުން ގެންދިޔައީ ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ގައި ގާއިމުކޮށްފައިވާ ވަގުތީ ތަނެއްގަ އެވެ.\nއެ ސްޓޭޝަން ރަސްމީކޮށް ހުޅުވުމުގެ ރަސްމިއްޔާތުގައި ވާހަކަދައްކަވަމުން ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވީ ހުޅުމާލެއަކީ ގިނަ ބަޔަކު ދިރިއުޅެމުންދާ ތަނެއް ކަމަށާއި ކުރިއަށް އޮތް ތަނުގައި އެތަން އިތުރަށް ތަރައްގީވެ ހިދުމަތްތައް ފުޅާވެގެންދާނެ ކަމަށެވެ.\nއެއާއެކު އެތަނުގައި ދިރިއުޅޭ ފުލުހުންގެ ދައުރު އިތުރުވެގެންދާނެ ކަމަށްވެސް ހަމީދު ވިދާޅުވި އެވެ.\n"އެ މަސައްކަތްތައް އިތުރަށް ފުޅާ ކުރުމަށްޓަކައި އަޅުގަނޑުމެން މިހާރުވެސް ދަނީ އިތުރު ވަސީލަތްތައް ހޯދުމަށް މަސައްކަތްކުރަމުން. އަޅުގަނޑުގެ އުއްމީދަކީ ދައުލަތުގެ ފަރާތުން ފުލުހުނަށް އިތުރު ވަސީލަތްތަކާއި ބިނާތައް ފޯރުކޮށްދިނުން" ހަމީދު ވިދާޅުވި އެވެ.\nއުއްމީދަކީ ހުޅުމާލެ އަކީ އިތުރަށް އަމާން ތަނެއްގެ ގޮތުގައި ބޭއްވުމަށްޓަކައި ފުލުހުންގެ ފަރާތުން އިތުރަށް މަސައްކަތް ކުރުން ކަމަށް އޭނާ ފާހަގަކުރެއްވި އެވެ.\nއޭނާ އިތުރަށް ވިދާޅުވީ ފުލުހުންނާއި އާންމުންނާ ދެމެދު އޮންނަ ގުޅުން ވަރުގަދަކޮށް ފުލުހުންނަށް އޮންނަ އިތުބާރު ބޮޑުކުރުމަށް މަސައްކަތް ކުރާނެ ކަމަށް އުއްމީދު ކުރައްވާ ކަމަށެވެ.


ބޭންކް އޮފް މޯލްޑިވްސް އިން ތައާރަފްކުރި “އަހަރެންގެ ބޭންކް ކޮމިނިއުޓީ” ފަންޑުގެ ދަށުން އިތުރު ފަސް ޕްރޮޖެކްޓަކަށް ފަންޑު ކުރަން ނިންމައިފި އެވެ.\nއަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކުން ދެމެހެއްޓެނިވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓްތަކަށް އެހީވުމުގެ ގޮތުން ބޭންކުން ހޮވި މި ޕްރޮޖެކްޓްތަކުގެ ތެރޭގައި\nހދ.ކުމުންދޫގައި ސޯލާ ލައިޓް ހަރުކުރުން –- އަމީން މުހައްމަދު\nތ. ގުރައިދޫގައި ޕްލާސްޓިކް ރިސައިކްލިންގ ޕޮއިންޓެއް ގާއިމްކުރުން–- ގްލޯބަލް ސިޓިޒަން ސޮސައިޓީ\nހދ. ކުރިނބީގައި އައުޓްޑޯ ފިޓްނަސް ޕާކެއް ހެދުން –- އާދަމް ޝަޒީމް\nހދ. ހޯރަފުށީގައި ކުޑަކުދިންގެ ޕާކެއް ހެދުން –- ހޯރަފުށި ޔޫތް ޑިވަލޮޕްމަންޓް ސޮސައިޓީ\nތ. ވިލުފުށީގައި އައުޓްޑޯ ޖިމް އެއް ހެދުން – ވަސަނަ ޖަމިއްޔާ\nމި ފަސް ޕްރޮޖެކްޓް ހޮވާފައިވަނީ މިއަހަރުގެ4ވަނަ ކްއާޓާގައި ހުށަހެޅި ޕްރޮޕޯސަލްތަކުގެ ތެރެއިންނެވެ. ބީއެމްއެލްގެ ޕަބްލިކް ރިލޭޝަންސް މެނޭޖާ މުހައްމަދު ސައީދު ވިދާޅުވީ، ބޭންކްގެ އެންމެ ބޮޑު އެއް އަމާޒަކީ ބޭންކަށް ލިބޭ ފައިދާ އަނބުރާ މުޖުތަމައަށް ފޯރުކޮށްދިނުން ކަމަށެވެ.\n“ކޮމިއުނިޓީ ފަންޑާއެކު ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދީ މުޖުތަމައުގެ ކުރިއެރުމަށާއި ލާބައަށް ކުރާ މަސައްކަތް މިވަނީ އިތުރުވެގެން ގޮސްފަ. މިއާއެކު މިއަހަރުތެރޭ ކޮމިއުނިޓި ފަންޑްގެ ދަށުން މިވަނީ ޖުމްލަ 20 ރަށެއްގައި މުޖުތަމައަށް ނުހަނު ބޮޑަށް ފައިދާކުރާ ޕްރޮޖެކްޓްތަކެއް ހިންގުމަށް އެހީތެރިކަން ފޯރުކޮށްދީފައި.” އޭނާ ވިދާޅުވި އެވެ.\n‘އަހަރެންގެ ބޭންކް ކޮމިއުނިޓީ ފަންޑު’ އިފްތިތާހްކޮށްފައިވަނީ ދިވެހިންނާއި ދިވެހި މުޖުތަމައުތަކާ އޮތް ގުޅުން ބަދަހި ކުރުމަށް “އަހަރެންގެ ބޭންކް”ގެ ނަމުގައި މުޅި ރާއްޖެއަށް އަމާޒުކޮށްގެން ބޭންކުން ކުރިއަށްގެންދާ ޕްރޮގްރާމް ދަށުންނެވެ.


Raajjein Covid Fenunuthaa 105 Dhuvas, Faruvaa Dhey Meehun Ge Adhadhu 389 Gai - Vaguthu\nރާއްޖެއިން ކޮވިޑް ފެނުނުތާ 105 ދުވަސް، ފަރުވާދޭ މީހުންގެ އަދަދު 389 ގައި\nސިއްހީ އޮފިޝަލުންތަކެއް މާލޭގައި ހަރަކާތްތެރިވަނީ. --- ވަގުތު އިމޭޖަސް: މުހައްމަދު އަފްޒަލް\nރާއްޖޭގައި ކޮވިޑް-19 ގެ ނުރައްކަލާއި ގުޅިގެން އަޅާފައިވާ ގިނަ ފިޔަވަޅުތަކަށް ބޮޑެތި ލުއިތަކެއް ދީ، އާންމު ހާލަތަކަށް ދިއުމަށް ތައްޔާރުވަމުން ދާއިރު، ބަލި ފެތުރޭ މިންވަރު ދަށްވެފައި އޮތުމަށްފަހު އަނެއްކާވެސް ފައްސިވާ މީހުންގެ އަދަދު ވަނީ އިތުރުވާން ފަށާފައެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބަލިން ރަނގަޅުނުވެ ތިބީ 389 މީހުންނެވެ. އިއްޔެ އާއި ހަމައަށް މި އަދަދު 371 ގައި ހުއްޓާ އަނެއްކާވެސް އިތުރުވެފައި މިވަނީ އިއްޔެ އިތުރު ގިނަ ބަޔަކު ރާއްޖެއިން ފައްސިވުމުންނެވެ.\nއެޗްޕީއޭއިން ހާމަކޮށްފައިވާ ގޮތުން މިހާރު ރާއްޖޭގައި ކޮވިޑް-19 އިން ރަނގަޅުނުވެ ތިބި މީހުންގެ ތެރެއިން ހޮސްޕިޓަލުގައި ފަރުވާދެމުން ދަނީ ފަސް މީހަކަށެވެ.\nކޮވިޑް-19 ގެ ނުރައްކާ ރާއްޖެއަށް އެންމެ ބޮޑަށް ކުރިމަތިވެ، ބަލި ފެތުރޭ މިންވަރު އިތުރުވެގެން ދިޔައީ މިދިޔަ މޭއި މަހުގެ ތެރޭގައެވެ. އެގޮތުން މޭއި މަހުގެ ތެރޭގައި އެކަނިވެސް ރާއްޖެއިން 1300 އަށްވުރެ ގިނަ މީހުން މި ބައްޔަށް ފައްސިވެފައިވާކަން ތަފާސްހިސާބުތަކުން އެނގެއެވެ.\nއިއްޔެ އިތުރު 37 މީހަކު ހިމެނޭހެން މިހާތަނަށް ރާއްޖެއިން ޖުމްލަ 2187 މީހަކު ކޮވިޑް-19 އަށް ފައްސިވެފައި ވެއެވެ. މިއީ ފާއިތުވެދިޔަ 20 ވަރަކަށް ދުވަހުގެ ތެރޭގައި އެންމެ ގިނަ ބަޔަކު ފައްސިވި ފަހަރެވެ. މިހާތަނަށް ރާއްޖެއިން ފައްސިވި މީހުންގެ ތެރެއިން 1788 މީހަކު މިހާރު ވަނީ ބަލިން ރަނގަޅުވެފައެވެ. އިއްޔެ ރާއްޖެ އިން 19 މީހަކު ކޮވިޑް-19 އިން ރަނގަޅުވެފައި ވެއެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން 65.29 އިންސައްތަ އަކީ ބިދޭސީންނެވެ. ރާއްޖެއިން މިހާތަނަށް 1428 ބިދޭސީއަކަށް މި ބަލި ޖެހިފައި ވާއިރު، ފައްސިވީ ދިވެހިންގެ އަދަދު އުޅެނީ 759 ގައެވެ.\nރާއްޖެއިން ޖުމްލަ 1849 ފިރިހެނަކާއި 337 އަންހެނަކަށް ކޮވިޑް-19 ޖެހިފައި ވެއެވެ. މީގެ ތެރެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nކޮވިޑް-19 އާއި ގުޅިގެން ޤާއިމްކޮށްފައިވާ ކަރަންޓީނު ފެސިލިޓީތަކުގައި މިވަގުތު 151 މީހަކު އެބަތިއްބެވެ. އަދި އައިސޮލޭޝަންގައި ތިބީ 289 މީހެކެވެ. ރާއްޖެއިން މި ބަލި ފެނުނުތާ މިހާރު ވަނީ 105 ދުވަސް ވެފައެވެ.


Ginsy Goanaage Sabakun Kuda Kudhinah Kohfaane Asaruthakaai Ekamuge Alaamai Thah\nމާރޗް 20, 2018 194 0\nޖިންސީ ގޯނާއަކީ، ބޮޑެތި މީހުން އެމީހުންގެ ބާރާއި ނުފޫޒު ބޭނުންކޮށްގެން އެމީހެއްގެ މައްޗަށްކުރާ އިތުބާރާއި އިޙްތިރާމްގެ ނާޖާއިޒު ފައިދާ ނަގައިގެން، ޖިންސީ ކަންކަމުގައި ކުއްޖާ މަޝްޣޫލްކުރުވުމެވެ. މިފަދަ ކަންކަން ގަދަބާރުން، މަކަރުން، އެއްޗެތި ދީގެން ހައްލާލައިގެން ނޫނީ ބިރުދައްކައިގެން ހިންގަފާނެއެވެ.\nކުއްޖާ އަށް ކޮއްފާނެ އަސަރު\nހެދިބޮޑުވުމަށާއި ކުއްޖާގެ ސިއްޙަތަށް ނޭދެވޭ އަސަރު ކޮށްފާނެ. އަމިއްލަ ނަފުސާ ދޭތެރޭ ދެރަކޮށް ދެކި، އިޙުސާސްތައް ހާމަނުކޮށް އެތެރޭގައި ބަހައްޓަފާނެ. މީހުންނަށް އިތުބާރުކުރަން އުނދަގޫވުމާއި، ގާތްކަން ބާއްވަން ދަތިވެދާނެ. ކެއިން ބުއިމުގައި މައްސަލަތައް ހުރުމާއި ކަންކަމާ ހާސްވެ ޕެނިކް އެޓޭކްސް އައުން. ބިރުވެރި ހުވަފެން ފެނުމާއި ޖިންސީ މައްސަލަތައްވެސް ކުރިމަތިވެދާނެ. އެކަށީގެންވާ އެހީތެރިކަން ކުއްޖާއަށް ނުލިބޭނަމަ މިކަމުން ކުރާ އަސަރުތައް ކުއްޖާ ބޮޑުވެގެން އަންނައިރުވެސް ހުރެދާނެ.\nނިޝާން ތަކާއި އަލާމާތް ތައް\nމިފަދަ ހާނިއްކައެއް ލިބިފައިވާ ކުއްޖެއްގެ ފަރާތުން ފެނިދާނޭ ސިފަތައް ކުޑަކަމުދާ ނިޒާމަށް ތަކުރާރުކޮށް ބަލިޖެހުން ނުވަތަ ފާރުވުން\n• ކުޑަކަމުދާ ނިޒާމަށް ތަކުރާރުކޮށް ބަލިޖެހުން ނުވަތަ ފާރުވުން.\n• ތަންމައްޗަށް ކުޑަކަމުދެވުން.\n• ރައްޓެހިންނާއި އޮންނަ ގުޅުން ކުއްލިއަކަށް ކެނޑުން/ކުޑަވުން.\n• ކުރާ ކަންކަމާ ދޭތެރޭ އޮންނަ ޝައުގުވެރިކަން ކެނޑުން.\n• ކަމަކަށް ސަމާލުކަން ދީގެން ގިނައިރު ނީނދެވުން.\n• ޖިންސީ ކަންކަމަށް އާދަޔާ ޚިލާފަށް ޝައުގުވެރިވުން.\n• ބޮޑެތި މީހުން ނުވަތަ ކުއްޖާއާ އެކި ޙާލަތުގައި ޙަވާލުވެފައިވާ މީހުންނާ ދޭތެރޭ ރުޅިވެރިކަން އުފެދުން.\n• އަބަދު ކައިރީގައި މީހުން ބައިތިއްބަން ބޭނުންވުން.\n• ވާހަކަ ދައްކާގޮތް ބަދަލުވުން. މިސާލަކަށް ޢުމުރަށްވުރެ ކުޑަކުދިން ދައްކާގޮތަށް ވާހަކަ ދައްކަންފެށުންކިޔެވުމުގައި އުނދަގޫތައް ކުރިމަތިވުން.\n• ގެއިން ފިލައިގެން ދާންފެށުން.\n• ބަލިކަމުގެ ޝަކުވާ ކުރުން.\n• އެހެންމީހުންނަށް އިތުބާރު ނުކުރެވުން.\n• ކުރިން ކުއްޖާ ބިރުނުގަންނަ ކަންކަމުގައި ބިރުގަތުން.\n• އެހެން ކުދިންނާއެކު މަޖާ ކުރާހިތް ނުވުން.\n• އަމިއްލަ ނަފްސަށް/ފުރާނައަށް ގެއްލުންދޭން އުޅުން.\n• އަމިއްލަ ނަފްސަށް ދެރަކޮށް ހިތުމާއި، އަމިއްލަ ނަފްސުގެ އަގުވަޒަން ނުކުރުން.\n• މަސްތުވާތަކެތި ބޭނުންކުރުން.\n• އަމިއްލަ ނަފްސާމެދު ފަރުވާކުޑަކުރުން.\n• ކުއްޖާގެ އުޅުމުން ޖިންސީ ޙަރަކާތްތައް ފެނުން.\n• ޢުމުރާ ނުގުޅޭ ޖިންސީ މަޢުލޫމާތު ކުއްޖާއަށް ލިބިފައިވުން.\nއެހީ ވެވޭނެ ގޮތް\nކުއްޖަކަށް މިފަދަ ކަމެއް ކުރިމަތިވާކަން އިނގޭނަމަ ނުވަތަ ޝައްކު ކުރެވޭނަމަ، އެކުއްޖާ ކުރެން ސުވާލުކޮށް އެހީވެވޭނެ މަގުތައް ދެނެގަންނާށެވެ. ކުއްޖާއަށް ހިއްވަރުދީ އެކަނިވެރި ނުވާނޭކަން އަންގާދޭށެވެ. ކުދިން ޙާލުބަލާ އެކުދިންނަށް ވީ މިންވަރަކުން އެހީވެދޭށެވެ.


Liyumuge kusheh himeney Australia faisaage 400 million banknote...\nއޮސްޓްރޭލިއާގައި ބޭނުންކުރާ ފައިސާ\nލިޔުމުގެ ކުށެއް ހިމެނޭ އޮސްޓްރޭލިއާ ފައިސާގެ 400 މިލިއަން ބޭންކްނޯޓު ޗާޕުކޮށްފި\n400 މިލިއަން ނޫޓުގެ ތެރެއިން 46 މިލިއަން ނޫޓު މިހާރުވެސް ދައުރުވަމުން އަންނަ ކަމަށް އޮސްޓްރޭލިއާގެ މަރުކަޒީ ބޭންކުން ބުނެފައިވޭ\nކ. މާލެ | 10 މެއި 2019 | ހުކުރު 08:20 | 6,385\nލިޔުމުގެ ކުށް ހިމެނޭ އޮސްޓްރޭލިއާގެ 50 ޑޮލަރުގެ ނޫޓު - ރިޒާވް ބޭންކް އޮފް އޮސްޓްރޭލިއާ\nދުނިޔޭގެ އެންމެ ވަރުގަދަ ސެކިއުރިޓީ ފީޗަރތަކާއި ފަހުގެ އީޖާދީ ޓެކްނޮލޮޖީތައް ބޭނުންކޮށްގެން އޮސްޓްރޭލިއާއިން ޗާޕުކުރި ފައިސާގެ 50 ޑޮލަރުގެ ނޫޓުގައި ލިޔުމުގެ ކުށެއް އިނުމާއި ގުޅިގެން ގިނަ ބަޔެއްގެ ފާޑުކިޔުން އަމާޒުވެއްޖެއެވެ.\nމިދިޔަ އޮކްޓޫބަރު މަހުގެ ތެރޭގައި އޮސްޓްރޭލިއާގައި ދައުރުކުރަން ފެށި 50 ޕައުންޑުގެ ނޫޓުގައި ހިމެނޭ އެންޓި-ކައުންޓަރފިޓިން ފިޔަވަޅުތަކުގެ ތެރޭގައި އުދުހޭ ސްވޯންއަކާއި ނޫޓު ގުޑުވާލުމުން ނުއަތުން ފެންނަ 50ހެއް ހިމެނެއެވެ. މި ނޫޓުގައި ހިމެނޭ ޓައިޕޯއަކީ އިނގިރޭސި ބަހުން “Responsibility” އޮންނަން ޖެހޭ ތަނެއްގައި އެއް އަކުރު މަދުކޮށް “responsibilty” ޖެހިފައި އޮތުމެވެ.\nމި ނޫޓުގެ 400 މިލިއަން ގަނޑު ޗާޕުކޮށްފައިވާ އިރު، އޭގެ ތެރެއިން 46 މިލިއަން ނޫޓު މިހާރުވެސް ދައުރުވަމުން އަންނަ ކަމަށް އޮސްޓްރޭލިއާގެ މަރުކަޒީ ބޭންކް ރިޒާވް ބޭންކް އޮފް އޮސްޓްރޭލިއާ (އާރްބީއޭ) އިން ބުނެފައިވެއެވެ. ދައުރުވަމުންދާ ޖުމުލަ ފައިސާގެ އަގު 2.3 ބިލިއަން އޮސްޓްރޭލިއާ ޑޮލަރަށް އަރާނެކަމަށް ވެސް އާރްބީއޭއިން ބުނެފައިވެއެވެ.\nހަމަ ލޮލަށް ނުފެންނަ މި ޓައިޕޯއަކީ (ލިޔުމުގެ ކުށް) ނޫޓުގައި މައިކްރޯ ޕްރިންޓުން ލިޔެވިފައިވާ ލިޔުމެކެވެ. 50 ޑޮލަރުގެ ނޫޓު ހާއްސަކުރެވެނީ އޮސްޓްރޭލިއާގެ ގާނޫނު ހަދާ މަޖިލީހަށް އިންތިހާބުވެވަޑައިގަން ފުރަތަމަ އަންހެނާ ކަމުގައިވާ އީޑީތް ކޯވަންއަށެވެ. އެ ލިޔުންކޮޅުގައި ހިމެނެނީ އޭނާ އެންމެ ފުރަތަމަ ގާނޫނު ހަދާ މަޖިލީހުގައި ދެއްކެވި ވާހަކަފުޅުގެ ތަންކޮޅެކެވެ.\nމި ކުށް ނޫޓުތަކުގައި ހިމެނޭކަން އާރްބީއޭއަށް އެނގުނީ މިދިޔަ ޑިސެމްބަރު މަހުގެ ތެރޭގައެވެ. މިއަހަރުގެ ތެރޭގައި ޗާޕުކުރަން ނިންމާފައިވާ ނޫޓުތަކުގައި އެކުށް ރަނގަޅުކުރާނެ ކަމަށް މަރުކަޒީ ބޭންކުން ބުނެފައިވެއެވެ. މި ކުށުގެ ސަބަބުން މިހާރު ދައުރުވަމުން އަންނަ ނޫޓުތަކަށް އެއްވެސް އަސަރެއް ނުކުރާނެ ކަމަށް އެ ބޭންކުގެ ތަރުޖަމާނު ވިދާޅުވެފައިވެއެވެ. މުސްތަގުބަލުގައި މިޒާތުގެ ކުށެއް ތަކުރާރުވުން ހުއްޓުވުމުގެ ގޮތުން އެކަށީގެންވާ ފިޔަވަޅުތަކެއް އަޅާފައިވާނެ ކަމަށް ވެސް އޭނާ ވިދާޅުވިއެވެ.\nއޮސްޓްރޭލިއާއިން މިދިޔަ އަހަރު ތައާރަފްކުރި ބޭންކު ނޫޓުތަކަށް ބޮޑު ތަރުހީބެއް ލިބަފައިވާ އިރު، އެންމެ މަގުބޫލު ނޫޓަކީ ވެސް 50 ޑޮލަރުގެ ނޫޓެވެ. މި އަދަދުގެ ނޫޓުގެ އިތުރުން ފަސް ޑޮލަރު، ދިހަ ޑޮލަރު އަދި ވިހި ޑޮލަރުގެ އާ ނޫޓުތައް އޮސްޓްރޭލިއާއިން ތައާރަފްކޮށްފައިވެއެވެ.


މަސްތުވާތަކެތީގެ މައްސައެއްގައި މީހަކު ހޯދަން އޭނާގެ ވަނަވަރު އާންމުކޮށްފި | Sandhaanu\nމަސްތުވާތަކެތީގެ މައްސައެއްގައި މީހަކު ހޯދަން އޭނާގެ ވަނަވަރު އާންމުކޮށްފި\nމަސްތުވާތަކެތީގެ މައްސަލައެއްގައި މީހަކު ހޯދުމަށް އޭނާގެ ވަނަވަރު ފުލުހުން އާންމުކޮށްފި އެވެ.\nފުލުހުން ބުނީ ޑްރަގް އެންފޯސްމަންޓް ޑިޕާޓްމަންޓުން ތަހުގީގު ކުރަމުންދާ މައްސަލައަކާ ގުޅިގެން ފުލުހުން ހޯދަމުން ދަނީ ކ. މާލެ / ގ. ހިޔަރޯދި، އިބްރާހިމް ޝިމްއާން ސަލީމް (24އ) ކަމަށެވެ.\nއިބްރާހިމް ޝިމްއާން ސަލީމްއާ ގުޅޭ އެއްވެސް މައުލޫމާތެއް ލިބިފައިވާނަމަ ޑްރަގް އެންފޯސްމަންޓް ޑިޕާޓްމަންޓްގެ ޑިއުޓީ ނަންބަރު 9660126 އަށް ގުޅުއްވައި އެ މައުލޫމާތެއް ހިއްސާކުރުމަށް ފުލުހުން އެދެއެވެ.\nމަސްތުވާތަކެތީގެ މައްސަލައަކީ ބޮޑު މައްސަލަ އަކަށް ރާއްޖޭގައި ވެފައިވާއިރު، ކެފޭ އުސޫލުން މަސްތުވާތަކެތި ބޭނުންކުރުމަށް ހަދާފައިހުންނަ ތަންތަން ބަންދުކޮށް ފުލުހުން އަންނަނީ ހާއްސަ އޮޕަރޭޝަނެއް ހިންގަމުންނެވެ.


Badhigey Saamaanu Varah Bodah Aguheyo Promotion Eh Asters In Fashaifi - Vaguthu\nބަދިގޭ ސާމާނު ވަރަށް ބޮޑަށް އަގުހެޔޮ ޕްރޮމޯޝަނެއް އެސްޓާސް އިން ފަށައިފި\n1 އަހަރު ކުރިން ( ޖުލައި 16, 2018 )\nގޭތެރެއަށާއި، އޮފީސްތަކަށް ބޭނުންވާ ގިނަ ސާމާނު އެއްތަނަކުން ހޯދަން މިހާރު ކޮންމެ މީހެއްގެ ވެސް ފުރަތަމަ ހޮވުމަކީ އެސްޓާސްއެވެ، އެއީ ބޭނުންވާ ހުރިހާ ތަކެތި އެސްޓާސްއިން ލިބޭނެކަމުގެ ޔަގީންކަން އޮތުމުންނެވެ.\nއެސްޓާސް އިން ޖުލައި 26 ގައި ފާހަގަ ކުރާ ރާއްޖޭގެ މިނިވަން ދުވަހާއި ގުޅިގެން ހާއްސަ ޕްރޮމޯޝަނެއް ކުރިއަށް ގެންދަން މިހާރު ވަނީ ނިންމާފައެވެ. އެ ޕްރޮމޯޝަންގައި ބަދިގޭ ސާމާނުތައް މި ވަނީ އަންތަރީސް ވާވަރަށް އަގުހެޔޮވެފައެވެ.\nހާއްސަ7ޕެކޭޖެއްގެ ތެރޭގައި ހިމެނޭ ބަދިގޭގެ ގިނަ ސާމާނުތަކެއް ހެޔޮ އަގެއްގައި ލިބެން ހުރިއިރު، މި ޕްރޮމޯޝަން ފުރަތަމަ ކުރިއަށްގެންގޮސްފައި ވަނީ އެސްޓާސް އިން ހުޅުމާލޭގައި ހުޅުވި އާ ފިހާރައިގައިކަން ފާހަގަކޮށްލަން ޖެހެއެވެ.\nއެސްޓާސް އިން ކުރިއަށް ގެންދާ ޕްރޮމޯޝަންގެ ބައެއް ޕެކޭޖްތައް\nމި ޕްރޮމޯޝަން ހުޅުމާލޭގައި ފެށުމާއެކު އޮބި ނޯންނަވަރަށް ކަސްޓަމަރުން އެ ތަކެތި ގަތުމަށް ދިޔައެވެ. އަދި ގިނަ ބަޔަކު ވަނީ މި ޕްރޮމޯޝަން މާލޭގައި ކުރިއަށްގެންދިޔުމަށް އެދިފައެވެ.\nއެހެންކަމުން އެސްޓާސް އިން ނިންމީ މާލޭގައިވެސް މި ޕްރޮމޯޝަން ކުރިއަށްގެންދިޔުމަށެވެ. އެގޮތުން މާލޭގައި މި ޕްރޮމޯޝަން މިއަދު ފަށާފައިވާއިރު، އެންމެ ފަހު ސްޓޮކް ހުސްވަންދެން މި ޕްރޮމޯޝަން ކުރިއަށްގެންދާ ގޮތަށް އެސްޓާސް އިން ވަނީ ނިންމާފައެވެ.\nއެސްޓާސް އަކީ ގިނަ ބައެއްގެ އިތުބާރު ލިބިފައިވާ ފިހާރައެކެވެ. އަދި ހުރިހާ މުދަލެއް ވެސް ހާއްސަ ހެޔޮ އަގެއްގައި އެސްޓާސް އިން ދަނީ ފޯރުކޮށްދެމުންނެވެ.


Furabandhu Kurumuge Visnumeh Nei, Fiyvalhuthah Harukashi Kuraanan - Fuvahmulah Mayor - Vaguthu\nފުރަބަންދު ކުރުމުގެ ވިސްނުމެއް ނެތް، ފިޔަވަޅުތައް ހަރުކަށި ކުރާނަން - ފުވައްމުލައް މޭޔަރ\nކޮވިޑް-19ގެ ވޭދަނަތައް ހަލުވި ކަމާއި އެކީ ފެތުރެމުން އަންނަ މިދަނޑިވަޅުގައި ފުވައްމުލައް ސިޓީ ފުރަބަންދު ކުރުމުގެ ވިސްނުމެއް އަދި ނެތް ކަމަށާއި އެހެން ނަމަވެސް ފިޔަވަޅުތައް ހަރުކަށި ކުރަން ޖެހިދާނެ ކަމަށް އެސިިޓީގެ މޭޔަރު އިސްމާއިލް ރަފީޤް (އިއްސެ) ވިދާޅުވެއްޖެއެވެ.\nއެ ސިޓީން ކޮވިޑްގެ ގިނަ ވޭދަނަތަކެއް ފެނުމާއި ގުޅިގެން އެ ސިޓީ ފުރަބަންދު ކުރަން އުޅޭ ކަމުގެ އަޑުތައް ވަނީ ގަދަވެފައެވެ. އަދި އެފަދަ މަޝްވަރާތަކެއް ކައުންސިލް ތެރޭގައި ކުރެވެމުންދާ ކަމަށް އެ ސިޓީގެ ބައެއް ރައްޔިތުން ބުނެއެވެ.\nފުވައްމުލަށް ސިޓީ ކައުންސިލުން މިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި އިއްސެ ވިދާޅުވީ، ފުވައްމުލަކުން ގިނަ އަދަދަކަށް ވޭދަނަތައް ފެންނަމުން އަންނަ މިދަނޑިވަޅުގައި ހޮސްޕިޓަލުގެ މުވައްޒަފުން ވެސް ކޮވިޑަށް ފައްސިވަމުން އަންނަ ކަމަށެވެ. އެގޮތުން ޑޮކްޓަރުންނާއި ނަރުހުންގެ އިތުރު އިދާރީ މުވައްޒަފުން ވެސް ހިމެނޭ ކަމަށް އޭނާ ވިދާޅުވިއެވެ.\nއެހެންކަމުން ފަރުވާ ދިނުމަށް ވެންޓިލޭޓަރު ފަދަ ތަކެއް ހުއްޓަސް އެތަކެތި ބޭނުން ކުރަން އެނގޭ ބަޔަކު ނެތް ކަމުގައިވާނަމަ ފަރުވާ ނުދެވޭނެ ކަމަށް އިއްސެ ވިދާޅުވިއެވެ.\nމީގެ އިތުރުން އިއްސެ ވިދާޅުވީ، ސިޓިގެ ހާލަތު ގޯހުން ގޯހަށް ދިއުން ހުއްޓުވަން ޖެހޭ ކަމަށާއި އެކަން ކުރެވޭނީ ހުރިހާ ރައްޔިތުންގެ އެއްބާރުލުން ލިބިގެން ކަމަށެވެ. އެގޮތަށް ބައެއް ފަރާތްތަކުން އެއްބާރުލުން ނުދޭކަން ފާހަގަ ކުރައްވަމުން އިއްސެ ވިދާޅުވީ، ހައްލެއް ހޯދުމަށް ހަރުކަށި ފިޔަވަޅުތަކެއް އެޅުން މަޖުބޫރު ވާނެ ކަމަށެވެ.\n"އިތުރު ލޮކްޑައުން އަކަށް ދިއުން އެއީ އަޅުގަނޑުމެންގެ ވިސްނުމެއް ނޫން. އެކަމަކު މިކަން މިގޮތަށް ދަންޏާ އަޅުގަނޑުމެންނަށް އިތުރު ފިޔަވަޅުތައް އަޅަން މަޖުބޫރު ވާނެ." އިއްސެ ވިދާޅުވިއެވެ.\nފުވައްމުލަށް ސިޓީން ކޮވިޑް-19 އަށް ފައްސިވި މީހުންގެ ޖުމްލަ އަދަދު 221 އަށް އަރާފައިވާއިރު، އެސިޓިގައި ވަނީ ހަވީރު 16:00 އިން ފެށިގެން ފަތިހު 4:00 އަށް ކާފިއު އިއުލާނު ކޮށްފައެވެ.\nމެއި 20, 2021 20:19\nފިޔަވަޅުތައް ހަރުކަށި ކޮއްގެން މިކޮވިޑެއް ކޮންޓުރޯލެއް ނުވާނެ ، ކޮންޓުރޯލް ކުރަން ބޭނުމިއްޔާ ފުލް ލޮކުޑައުންއެއް ކުރޭ.\nމެއި 20, 2021 20:26\nކަލޭތިކަން ކުރާނެކަން މާކުރީގަވެސް އެގޭ ކަލޭތީ އެމްޑީޕީ މީހެއްތާ ރައްޔަތުންނަށް ދަތިވާނެހުރިހާކަމެ ކަލޭކުރާނެ އެކަމަކު އަހަރުމެން ނުދާނަން ކަލޭމެނައް އާދޭސްކުރާކަ\nމެއި 20, 2021 20:29\nކަލޭގެ ފޮޔަވަޅަކައްވާނީ ޖޫރިމަނާކޮއް އެމްޑީޕީއަށް ފައިސާހޯދަދިނުން އެނޫންކަމެ ކަލެޔްކަށް ނުކުރެވޭނެ\nމެއި 20, 2021 20:59\nފިޔަވަޅުތައް ހަރުކަށިކޮށްފިއްޔާ ބަަންދުކޮށްފާނެ


ޝޯން އާއި ކަމީލާގެ ލޯބީގެ ގުޅުން ނިމުމަކަށް! – Feshun.mv\nޝޯން އާއި ކަމީލާގެ ލޯބީގެ ގުޅުން ނިމުމަކަށް!\n19 ނޮވެމްބަރ 2021 - 10:08\nލަވަ ކިޔާ އާޓީސްޓުންގެ ތެރެއިން ފޭނުންގެ މެދުގައި އެންމެ ބޮޑު ސަމާލުކަމެއް ހޯދާފައިވާ ދެ ލޯބިވެރިންކަމުގައިވާ ޝޯން މެންޑެސް އާއި ކަމީލާ ކެބޭގެ ލޯބީގެ ގުޅުން ނިމުމަކަށް އައިސްފިއެވެ.\nދެ އަހަރު ވަންދެން ލޯބީގެ ގޮތުން ގުޅިގެން އުޅުމަށްފަހު މި ދެ މީހުން ވަކިވާން ނިއްމިކަން އިއުލާންކުރީ މިދިޔަ ބުރާސްފަތި ދުވަހު ދެމީހުންގެ އިންސްޓަގްރަމްގައި ނެރުނު ބަޔާނެއްގައެވެ. ބަޔާނުގެ ދެމީހުންވެސް ބުނީ، ދެމީހުންގެ ދެމެދުގައި އޮތް ލޯބީގެ ގުޅުން ނިމުމަކަށް ގެންނަން ނިންމައިފައިވާ ކަމަށާއި، ނަމަވެސް ވަރަށް ގާތް އެކުވެރިންގެ ގޮތުގައި ދެމިތިބޭނެ ކަމަށެވެ.\nއެ ބަޔާނުގައި ދެމީހުންވެސް ބުނެފައިވަނީ، ގާތް އެކުވެރިންގެ ގޮތުގައި ފެށި މިގުޅުން ކުރިއަށް ވުރެ ވަރުގަދަ ވެއްޖެ ކަމަށާއި، އަދި ކުރިއަށް އޮތްތާގައިވެސް އެންމެ ގާތް އެކުވެރިގެން ގޮތުގައި ދެމި ތިބޭނެކަމަށެވެ. އަދި އެ ނިންމުމަށް ފޭނުން ވެސް އިހުތިރާމް ކުރާނެ ކަމަށް ގަބޫލުކުރާ ކަމަށް ބަޔާނުގައި ވެއެވެ.\nޝޯން އާއި ކަމީލާ ވަކިވާން ނިންމި ސަބަބެއް އެކަކުވެސް ހާމަކޮށްފައެއް ނުވެއެވެ.\nބޭރުގެ ރިޕޯޓުތައް ބުނާ ގޮތުން، ޝޯން އާއި ކަމީލާ ޑޭޓް ކުރަން ފަށައިފައި ވަނީ 2019 ވަނަ އަހަރުގެ ޖުލައި މަހުއެވެ. މި ދެމީހުންގެ ލޯބީގެ ގުޅުމުގެ ފެށުމަކީ ދެމީހުން އެކުގައި ކީ މަޝްހޫރު ލަވަ "ސެނޮރީޓާ" އެވެ.


ބަޔާން ބަލިވިއިރު، ޑޯޓްމުންޑަށް ފަސޭހަ މޮޅެއް\nބަޔާން ބަލިވީ ފްރެންކްފަޓް އަތުން 2-1 ގެ ނަތީޖާއަކުން\nޑޯޓްމުންޑް މޮޅުވީ ޝާލްކާ އަތުން 4-0 ގެ ނަތީޖާއަކުން\n21 ފެބްރުއަރީ 2021 | އާދީއްތަ 12:52\nފްރެންކްފަޓާއި ބަޔާން ބައްދަލުކުރި މެޗުގެ ތެރެއިން: މި މެޗުން ފްރެންކްފަޓް މޮޅުވީ 2-1 ން\nޖަރުމަން ލީގުގައި ހޮނިހިރު ދުވަހުގެރޭ ކުޅުނު މެޗުން އެންމެ ފަހުގެ ޗެމްޕިއަން ބަޔާން މިއުނިކް ބަލިވިއިރު، ބޮރޫޝިއާ ޑޯޓްމުންޑުން ފަސޭހަ މޮޅެއް ހޯދައިފިއެވެ.\nބަޔާން ބަލިވީ ރަށުން ބޭރުގައި އެއިންޓްރެކްޓް ފްރެންކްފަޓް އަތުން 2-1 ގެ ނަތީޖާއަކުންނެވެ.\nމި މެޗުގައި ބަޔާނުގެ ފަރާތުން އާދައިގެ ކުޅުމެއް ފެނިގެންދިޔައިރު، މެޗުގެ ފުރަތަމަ ހާފުގައި ފްރެންކްފަޓުން ވަނީ ދެ ލަނޑުގެ ލީޑެއް ނަގާފައެވެ. އެގޮތުން މެޗު ފަށައިގެން 12 ވަނަ މިނެޓުގައި ފްރެންކްފަޓަށް ލީޑު ނަގައިދިނީ ޑައިޗީ ކަމަޑާއެވެ. އަދި މެޗުގެ 31 ވަނަ މިނެޓުގައި އަމީން ޔޫނުސް ވަނީ ފްރެންކްފަޓަށް ލީޑު ފުޅާކޮށްދީފައެވެ.\nއެކަމަކު މި މެޗުގެ ދެވަނަ ހާފުގައި ބަޔާނުން ކުޅުން ރަނގަޅުކުރިއިރު، މި ހާފު ފަށައިގެން އަށްވަނަ މިނެޓުގައި އެ ޓީމުން ވަނީ ލަނޑެއް ޖަހައި، ފަރަގު ކުޑަކޮށްފައެވެ. މި ލަނޑު އެ ޓީމަށް ކާމިޔާބުކޮށްދިނީ އިތުބާރު ފޯވާޑް ރޮބަޓް ލެވަންޑޯސްކީއެވެ.\nމި ނަތީޖާއާއެކު ބަޔާން އޮތީ ތާވަލުގެ އެއްވަނައިގައި ކުޅުނު 22 މެޗުން ލިބުނު 49 ޕޮއިންޓާއެކުއެވެ. އަދި ބަޔާން ބަލިކުރި ފްރެންކްފަޓް އޮތީ ތާވަލުގެ ހަތަރުވަނައިގައި 22 މެޗުން 42 ޕޮއިންޓާއެކުއެވެ.\nމީގެ އިތުރުން ލީގުގައި ހޮނިހިރު ދުވަހުގެރޭ ކުޅުނު މެޗުން ޑޯޓްމުންޑް މޮޅުވީ ޝާލްކާ އަތުން 4-0 ގެ ނަތީޖާއަކުންނެވެ.\nޝާލްކާގެ ދަނޑުގައި ކުޅުނު މެޗުގައި ޑޯޓްމުންޑުން ލީޑު ނަގާފައިވަނީ މެޗުގެ 42 ވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ޖޭޑަން ސަންޗޯއެވެ. އަދި އޭގެ ތިން މިނެޓު ފަހުން ޒުވާން ތަރި އާލިން ބްރައުޓް ހާލަންޑް ވަނީ ލަނޑެއް ޖަހައި، ޑޯޓްމުންޑަށް ލީޑު ފުޅާކޮށްދީފައެވެ.\nމެޗުގެ ދެވަނަ ހާފުގައިވެސް ޑޯޓްމުންޑުން މޮޅު ކުޅުމެއް ދެއްކިއިރު، 60 ވަނަ މިނެޓުގައި ރަފައެލް ގުއެރޭރޯ ވަނީ ޑޯޓްމުންޑުގެ ތިންވަނަ ލަނޑު ޖަހާފައެވެ. އަދި މި މެޗުގައި ޑޯޓްމުންޑުން ކާމިޔާބުކުރި ހަތަރުވަނަ ލަނޑު މެޗުގެ 79 ވަނަ މިނެޓުގައި ކާމިޔާބުކޮށްދިނީ މެޗުގައި މޮޅު ކުޅުމެއް ދެއްކި ހާލަންޑެވެ.\nމި ނަތީޖާއާއެކު ޑޯޓްމުންޑް އޮތީ ތާވަލުގެ ހަވަނައިގައި 22 މެޗުން 36 ޕޮއިންޓާއެކުއެވެ. އަދި ޑޯޓްމުންޑް އަތުން ބަލިވި ޝާލްކާ އޮތީ ތާވަލުގެ ފުލުގައި 22 މެޗުން އެންމެ ނުވަ ޕޮއިންޓާއެކުއެވެ.


އަންދާސީ ހިސާބު ބޭނުންވެއްޖެ: ކްރޮސްކަނެކްޓް ފައިބަރ ކެބިނެޓާއި ފައިބަރ ކޭބަލް ސަޕްލައިކޮށް އިންސްޓޯލް ކޮށްދިނުމުގެ މަސައްކަތް ކޮށްދޭނެ ފަރާތެއް ހޯދުމަށް\nކްރޮސްކަނެކްޓް ފައިބަރ ކެބިނެޓާއި ފައިބަރ ކޭބަލް ސަޕްލައިކޮށް އިންސްޓޯލް ކޮށްދިނުމުގެ މަސައްކަތަށް މި އިދާރާއިން ކުރި 18 / 2020 / އައި.ޔޫ / ޓީ - 57 ނަންބަރު އިޢުލާނާ ގުޅިގެން ދީފައިވާ މަޢުލޫމާތާ އެއްގޮތަށް އަންދާސީ ހިސާބު ހުށަހަޅާފައިނުވާތީ، އެ އިޢުލާން ބާޠިލުކޮށް އަލުން އިޢުލާން ކުރަމެވެ.\nބީލަން ހުށަހެޅުމަށް ރަޖިސްޓްރީކުރުން 22 އޮކްޓޯބަރ 2020 ވާ ބުރާސްފަތި ދުވަހުގެ 23:59 ގެ ކުރިން އީމެއިލް މެދުވެރިކޮށް، މި އިދާރާގެ އީމެއިލް، [email protected] އަށް ތިރީގައިވާ މަޢުލޫމާތު ހިމެނޭގޮތަށް ފޮނުއްވުން:\nޝައުޤްވެރިކަން ފާޅުކުރާ މަސައްކަތުގެ އިޢުލާން ނަންބަރު: 57-T/IU/2020/20\n25 އޮކްޓޯބަރ 2020 ވާ އާދީއްތަ ދުވަހުގެ 13:30 ގައި ރައްޔިތުންގެ މަޖިލީހުގެ އިދާރާގައި އޮންނާނެއެވެ.\nތާރީޚާއި ގަޑި:4ނޮވެންބަރު 2020 ވާ ބުދަ ދުވަހުގެ 11:00\n- Cross connect cabinet and other work bidders form v1.1 (002)\n- Infomation_Sheet cross fibre net work 3rd advert


BREAKING: Hamalaadhin Video Aai Hayyaru Kuri Meehunge Mauloomaathu Aamu Kohffi - Vaguthu\nކޮވިޑް-19: "ތަހްގީގާއި" ހަވާލުކޮށް "ޒިންމާއިން ރެކިގަތް ދުވަހެއް" - 23 ގަޑިއިރު ކުރިން\nހަމަލާދިން ވީޑިއޯއާއި ހައްޔަރު ކުރި މީހުންގެ މައުލޫމާތު އާންމުކޮށްފި\nކުރީގެ ރައީސް މުހައްމަދު ނަޝީދަށް ހަމަލާދޭ ވީޑިއޯ އާއި އެ މައްސަލައާ ގުޅިގެން ހައްޔަރު ކުރި މީހުންގެ މައުލޫމާތު ފުލުހުން އާއްމުކޮށްފިއެވެ.\nފުލުހުން އެ ވީޑިއޯ އާންމު ކޮށްފައިވަނީ ރައީސް ނަޝީދަށް ދިން ހަމަލާއާއި ގުޅިގެން މިހާރު ފުލުހުން ކުރިއަށް ގެންދާ ނޫސްވެރިންގެ ބައްދަލުވުމުގައެވެ.\nއެގޮތުން ފުލުހުން މިއަދު އާންމު ކުރި ވީޑީއޯ ފުޓޭޖުން ފެނިގެން ދަނީ ރައީސް ނަޝީދު ގެކޮޅުން ނުކުމެ ވަޑައިގެން ކާރަށް އަރާ ވަޑައިގަތުމަށް ހިންގަވާފައި ގޮސް މަޖީދީ މަގާއި ނީލޯފަރު ގުޅޭ ކަންމައްޗާ ހިސާބުން އެތަނުގައި ޕާކު ކޮށްފައި ހުރި ސައިކަލާއި އަރާ ހަމަވި ވަގުތު ގޮއްވާލާ މަންޒަރެވެ.\nމި ބައްދަލުވުމުގައި ފުލުހުން ވަނީ މި ހަމަލާއާއި ގުޅިގެން މިހާތަނަށް ހައްޔަރު ކޮށްފައިވާ ދެ މީހުންގެ ވަނަވަރު ވެސް އާންމު ކޮށްފައެވެ.\nއެގޮތުން ހައްޔަރު ކޮށްފައިވާ ދެމީހުންނަކީ މއ.ފޭރުގެ ޢުމުރުން 21 އަހަރުގެ މުޖާޒް އަޙްމަދާއި ގއ.ކޮނޑޭ ފޫޅުމާގޭ ޢުމުރުން 32 އަހަރުގެ ތަހްމީނު އަޙްމަދެވެ.\nފުލުހުން ވިދާޅުވީ، ތަހުގީގަށް ހައްޔަރު ކޮށްފައިވާ ދެމީހުންނަކީ އެކި ކަހަލަ ތުހުމަތު ތަކުގައި މީގެ ކުރިން ހައްޔަރު ކޮށްފައިވާ މީހުން ކަމަށެވެ. މި ހާދިސާ އާއި ގުޅިގެން ފުލުހުން މީގެ ކުރިން ވިދާޅުވީ، ހަތަރު މީހަކަށް ތުހުމަތު ކުރެވޭ ކަމަށެވެވެ.\nމިދެމީހުންގެ އިތުރުން މިމައްސަލައާ ގުޅިގެން ފުލުހުން ހޯދަމުންދާ އެންމެ މުހިންމު މާހާ ފެންނަ ސީސީޓީވީ ފުޓޭޖެއްވެސް ފުލުހުންވަނީ ޢާއްމުކޮށްފައެވެ.\nފުލުހުން ވަނީ ހަމަލާއާއި ގުޅިގެން މައުލޫމާތު ނުވަތަ ހެކި ހުށަހަޅަން ބޭނުންވާ ނަމަ ފުލުހުންގެ ޙާއްސަ ޕޯޓަލް އާއި ހޮޓްލައިނަށް ގުޅުއްވުމަށް އިލްތިމާސް ކޮށްފައެވެ. މި ގޮތުން 9704000 އަށް ގުޅުމަށް ފުލުހުން ވަނީ އެދިވަޑައިގެންފައެވެ.\nމާތް ރަސޫލް ސައްލަﷲ ޢަލައިހި ވަސައްލަމްގެ ސުންނަތަށްވެސް ހުތު ރު އަ ރުވަން އުޅޭ މަގު ގެއްލިފައިވާ ބައެއް .\nމެއި 8, 2021 17:12\nފުލުހުންގެ އިލްތިމާސަކީ ހަމަލާގެ ވީޑިއޯ އާއި ފޮޓޯ މީސްމީޑިއާގައި ނުފެތުރުން (މީގެ2ގަޑިއިރު ކުރިން\nމެއި 8, 2021 18:17\nހުސް އެމްޑީޕީ މެންބަ ރުންދޯ.. އަންނިގެ ދަ ރި ބުނިގޮތަށް އެތެ ރޭގެ ރޭވުމެއްކަން ތިއޮތީ ފަޅާއަ ރާފަ... ދެން ބަލަންވީ ކޮން ބު ރޯ އެއްތޯ ތިކަމަށް\nހަ ރަދުކު ރީ.\nމެއި 8, 2021 22:03\nކިހިނެއްތޯ އެގޭނީ ވަގައްނެގި ފައިސާ ގޯނިގޯނީގަ ބަހާމިހުން ފައިސާގޯންޏެއް ދީގެންނޫންކަމެއްވެސް.\nމެއި 9, 2021 05:10\nއެފައިސާ ނެގީވެސް ތި މޑޕ މުއްލާއިން.\nމެއި 9, 2021 05:11\nމމޕރސ ގެ ފައިސާ އެންމެ ގިނައިން ނެގިކަމަށް ލިސްޓުގަ އޮތީ މޑޕ މީހުން. ގޯނި ފެނުނީމަ ހެއެއްނެތް. ތިކަހަލަ ގްރާސްލެވަލް ސޮރަކަށް ކަރުތެއްމާލަންވެސް ނުލިބުނުދޯ؟\nމެއި 8, 2021 19:07\nމިއަށްވުރެ ކަންނެތް ފުލުހުން އުޅޭ ޤައުމެއް މުޅި ދުނިޔޭގަވެސް ނޯންނާނެ. މިމީހުންނަށް ހޭލެވޭނީ ސިޔާސީ މީހަކަށް ކަމެއްވެއްޖެއްޔާ\nމެއި 8, 2021 20:23\nމެއި 8, 2021 20:29\nޢަވަހަށް މަ ރުގެ 25ޖަހާފަ ޖަލަށްލާ ޕެ ރޯލް ނުލިބޭނެހެން\nމެއި 8, 2021 21:01\nވީޑިއޯނޭގީ ކިހިނެތް؟ ސަޕޯޓަރެއްބާ؟ ނޭގެ.\nމެއި 8, 2021 21:43\nމިހާރު ކެމެރާތައްވެސް ބަރާބަރަށް މަސައްކަތް ކުރޭތާ އެބަ. ކިހާ އަވަސް މީހުން ހޯދުނުލެއް. ކޮންމެ ކުށެއްވެސް މިހާ އަވަހަށް ހޯދޭ ހިސާބަށް ދިޔައިމަ ދިވެހިން ފުލުހުން ބަލައިގަންނަން ފަށާނީ ދެން.\nމިވީޑިއޯ ފެންނަގޮތުން ހީއެއްނުވޭ މިއީ ސެކިއުރިޓީކެމެރާއެއް ނުވަތަ ތަނެއްގަ ހަރުކޮށްފައިހުރި ކެމެރާއެއްގެ ފުޓޭޖެއް ހެނެއް..\nމެއި 9, 2021 09:04\nވެދާނެއެއްނު ފޯނުން ފުޓޭޖުގެ ވީޑިއޯ ކޮށްފަކަމަށް.\nމެއި 9, 2021 00:36\nހަގީ ބަޔަކީ އަންނި އަށް އެވެސް ގެއްލުމެއް ނުވޭ. އޭޑީކޭ ތީ އެމްޑީޕީ ބޯޑެއްގެ ހޮސްޕިޓަލެއް. މީ ހަމަ ކުޅުނު ފިލްމެއް\nމެއި 9, 2021 02:23\nޕީޕީއެމްގެ ރޭވުމެއްގެ ވަސް އަރާހެން ހީވަނީ. ބަދަލު ހިފުމެއް 🤔 ޕްލޭން ފްލޮޕް ވެފަ އެކަމަކު ތިއޮތީ\nމެއި 9, 2021 09:32\nފޮރޭމް ކޮއްފައިވާ2މީހުން. ސަރުކާރު އަޑީގައި އޮވެގެން ކުރާ ކަމެއް


Boduthiladhunmathin Egaara Sarahahdheh himaayaiykuran ninmaifi - One Online\nމިއަދު ބޭއްވި ވަޒީރުންގެ މަޖިލީހުގެ ޖަލްސާގައި، ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވާހަކަފުޅު ދައްކަވަނީ --- ފޮޓޯ: ރައީސް އޮފީސް\nބޮޑުތިލަދުންމަތިން އެގާރަ ސަރަހައްދެއް ހިމާޔަތްކުރަން ނިންމައިފި\nބޮޑުތިލަދުންމަތިން ފާހަގަ ކުރެވޭ 11 ސަރަހައްދެއް ހިމާޔަތްކޮށްފައިވާ ސަރަހައްދުތަކެއްގެ ގޮތުގައި ކަނޑައެޅުއްވުމަށް ވަޒީރުންގެ މަޖިލީހުގެ މަޝްވަރާގެ މަތިން ރައީސުލްޖުމްހޫރިއްޔާ މިއަދު ނިންމަވައިފިއެވެ.\nރައީސް އޮފީހުން ބުނިގޮތުގައި ބައިނަލްއަވާމީ މިންގަނޑުތަކަށް ފެތޭ ހިމާޔަތް ކުރުމުގެ ޕްރޮގްރާމެއްގެ ދަށުން ކޮންމެ އަތޮޅެއްގައި މަދުވެގެން 1 ރަށާއި، 1 ފަރާއި، 1 ކަނޑޫފާ ރައްކާތެރިކުރުމަކީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވެވަޑައިގެންފައިވާ ރިޔާސީ ވައުދެކެވެ.\nއެގޮތުން ތިމާވެށި ރައްކާތެރިކޮށް ދެމެހެއްޓުމާ ބެހޭ ގާނޫނުގެ ދަށުން ހއ، ހދ، ށ އަދި ނ އަތޮޅު ހިމެނޭ، ބޮޑުތިލަދުންމަތިން ހިމާޔަތް ކޮށްފައިވާ ސަރަހައްދުތަކުގެ ގޮތުގައި ހަމަޖެއްސެވުމަށް މިއަދު ނިންމެވި 11 ސަރަހައްދަކީ ހއ. ގައްލަންދޫ ތިލަ، ހއ.ކެލާ ޗަސްބިން، ހއ.ބިލެތްދޫ ތިލަ، ހދ.ފިނޭ ތިލަ، ހދ.އިންނަފުށި، ށ.ބޮލިއްސަފަރު، ށ. ނާލާހުރާ، ނ. ފޮއްދިއްޕަރު، ނ. ބޮޑުޅައިމެންދޫ، ނ. ކެނދިކުޅުދޫ ކަނޑޫފާ، އަދި ނ. އޮރިމަސްތިލަ އެވެ.\nމި ސަރަހައްދުތައް ކަނޑައެޅުއްވުމުގައި ބަލާފައިވަނީ އެންވަޔަރަންމެންޓަލް ޕްރޮޓެކްޝަން އެޖެންސީން ބަލަހައްޓަމުން އަންނަ، ތިމާވެށީގެ ގޮތުން ހާއްސަ ސިފަތައް ލިބިގެންވާ ސަރަހައްދުތަކުގެ ލިސްޓާއި، ޒަމާނުއްސުރެ މީހުންގެ ފަރާތުން ވާރުތަވަމުން އައިސްފައިވާ މައުލޫމާތާއި މިހާރަށް ލިބެންހުރި ދިރާސާ ރިޕޯޓްތަކާއި މަސްވެރިންނާއި ދަނޑުވެރިންނާއި އަމިއްލަ ޖަމިއްޔާ ޖަމާއަތްތަކާއި ތިމާވެށީގެ ދާއިރާގެ ތަޖުރިބާކާރުންގެ ފަރާތުން ލިބިފައިވާ މައުލޫމާތަށް ކަމަށް ރައީސް އޮފީހުން ބުންޏެވެ.\nއެގޮތުން މިހާތަނަށް ލިބިފައިވާ މައުލޫމާތަށް ބަލާއިރު މިއިން ކޮންމެ ސަރަހައްދަކީވެސް ދިރޭތަކެތީގެ ނަސްލުން މުއްސަނދި ވެފައިވާ ގުދުރަތީ ރީތި މަންޒަރުތަކެއް ހިމެނޭ ތިމާވެށީގެ ހާއްސަ ހިދުމަތްތަކަކާއި ވަސީލަތްތަކެއް ފޯރުކޮށްދޭ ސަރަހައްދުތަކެއް ކަމަށްވެސް ބުނެފައިވެއެވެ.\nއޭގެ ތެރޭގައި ކަނޑޫފާގެ މުއްސަނދިކަމާއި، ވެލާކަހަނބު ބިސްއަޅާ ސަރަހައްދުތަކާއި، ހިމާޔަތްކުރެވިފައިވާ އަދި ހިޖުރަކުރާ ގިނަ އަދެއްގެ ދޫނީސޫފާސޫފީގެ ވަގުތީ އަދި ދާއިމީ މަންޒިލުތަކާއި، އެންމަޑި، ވެލާކަހަނބު، މާހުޅުނބު ލަނޑާ އަދި މިޔަރުގެ އިތުރުން މުރަކައާއި ފަރުގެ މުއްސަނދި ސަރަހައްދުތައް ހިމެނެއެވެ.\nމި ސަރަހައްދުތައް ހިމާޔަތް ކުރުމަށްޓަކައި އެ ސަރަހައްދުތައް ހިމެނޭ އަތޮޅު ކައުންސިލްތަކާއި، ޓޫރިޒަމް މިނިސްޓްރީއާއި ފިޝަރީޒް، މެރިން ރިސޯސަސް އެންޑް އެގްރިކަލްޗަރާއި އިކޮނޮމިކް މިނިސްޓްރީއާއި ޕްލޭނިން މިނިސްޓްރީއާ މަޝްވަރާކުރައްވާފައިވާކަމަށް ރައީސް އޮފީހުން މައުލޫމާތު ދެއެވެ.\nމި ސަރަހައްދުތަކަކީ ހިމާޔަތްކޮށްފައިވާ ތަންތަނުގެ ގޮތުގައި ސަރުކާރުން ހަމަޖައްސަވައިފިކަން ސަރުކާރުގެ ގެޒެޓްގައި ޝާއިއުކުރުމާއެކު ޓީވީ، ރޭޑިޔޯ އަދި ނޫހުގެ ޒަރީއާއިން އާއްމުކޮށް އިއުލާން ކުރުމާއެކު އެސަރަހައްދުތަކުގައި ކުރުން ހުއްދަ އަދި ކުރުން މަނާ ކަންކަން އިއުލާން ކުރުމަށްވެސް ވަނީ ނިންމަވައިފައެވެ.\nމީގެ އިތުރުން އާއްމުން ހޭލުންތެރިކުރުވުމުގެ ޕްރޮގްރާމްތަކެއް، ހާއްސަކޮށް އެސަރަހައްދުތައް ބޭނުންކުރާފަރާތްތަކަށް އަމާޒުކޮށްގެން ހިންގުމަށް ވެސް ވަނީ ހަމަޖައްސައިފައެވެ.\nގުޅޭ ޓެގު ރައީސް އޮފީސް ރައީސް އިބްރާހިމް މުހައްމަދު ސޯލިހު ތިމާވެށި\nޔާމީން މިނިވަންވާން އެދޭ މީހަކު ޕީޕީއެމް/ޕީއެންސީގެ ލީޑާޝިޕަކު ނެތް، ތިބީ ޓިކެޓު ބޭނުންވާ މީހުން: އުމަރު\nވަން ފޮޓޯ: 57 ވަނަ މިނިވަން ދުވަހާއި ގުޅިގެން ބޭއްވި ދިދަ ނެގުމުގެ ހާއްސަ އިހުތިފާލު\nރައީސް ސޯލިހް ނުރަސްމީ ދަތުރުފުޅެއްގައި މިއަދު ދުބާއީއަށް ވަޑައިގަންނަވަނީ\nއިސްލާމްދީނަށް އިހާނެތިކޮށް ހިތުމުގެ އަމަލުތައް ހުއްޓުވުމަށް ކޮންމެ ފަރުދަކުވެސް އިސްކަން ދޭން ޖެހޭ: ރައީސް


SunOnline: Afghanistan aa beheygothun Russia, China adhi Pakistanun baahavaa forum gai America baiveri nuvaane\nއަފްޣާނިސްތާނާ ބެހޭ ގޮތުން ރަޝިއާ، ޗައިނާ އަދި ޕާކިސްތާނުން ބާއްވާ ފޯރަމްގައި އެމެރިކާ ބައިވެރިނުވާނެ\nމުހައްމަދު ޖަވާދު ޔޫސުފު 19 Oct 2021, 15:31\nވޮޝިންޓަން (19 އޮކްޓޯބަރު) : އަފްޣާނިސްތާނަށް އެހީތެރިވުމަށްޓަކައި ރަޝިއާގެ ވެރިރަށް މޮސްކޯގައި މިއަދު ފަށާ ފޯރަމްގައި ބައިވެރި ނުވާނެކަމަށް އެމެރިކާ ބުނެފިއެވެ.\nއެމެރިކާގެ ޚާރިޖީ ވުޒާރާގެ ތަރުޖަމާން ނެޑް ޕްރައިސް ވިދާޅުވީ އަފްޣާނިސްތާނާބެހޭގޮތުން ރަޝިއާއާއި ޗައިނާ އިސްވެއޮވެގެން މޮސްކޯގައި މިއަދު ފަށާ ވާހަކަތަކުގައި އެމެރިކާ ބައިވެރިނުވާނެ ކަމުގައެވެ. ނެޓް ޕްރައިސް ވަނީ އަފްޣާނިސްތާނުގެ ތާލިބާން ސަރުކާރަށް އިއުތިރާފް ނުވުމަށް މޮސްކޯގެ ފޯރަމްގެ ބައިވެރިންނަށް ގޮވާލައްވާފައެވެ.\nރަޝިއާއާއި ޗައިނާ އިސްވެއޮވެގެން ހަތަރު ދުވަހުގެ މުއްދަތަށް މޮސްކޯގައި ބާއްވާ އަފްޣާނިސްތާނާބެހޭ ޚާއްސަ ފޯރަމްގައި ޕާކިސްތާންވެސް ބައިވެރިވެއެވެ. މިތިން ގައުމުގެ އިތުރުން އިންސާނީ އެހީގެ ދާއިރާގައި މަސައްކަތްކުރާ ގިނަ އަދަދެއްގެ ޖަމްއިއްޔާ ޖަމާއަތްތައްވެސް މި ފޯރަމްގައި ބައިވެރިވާނެއެވެ.\nރަޝިއާއާއި ޗައިނާ އަދި ޕާކިސްތާން ބުނާގޮތުން އަފްޣާނިސްތާނާބެހޭ ފޯރަމްގެ ބޭނުމަކީ ހާލުގައި ޖެހިފައިވާ އަފްޣާން ރައްޔިތުންނަށް ހުރިހާ ގޮތަކުންވެސް އެހީތެރިވެވޭނެ މަގު ތަނަވަސްކޮށްދިނުމާއި އަފްޣާނިސްތާނުގެ މިހާރުގެ ހާލަތު ބަދަލުކުރުމަށް ޓަކައި ތާލިބާން ސަރުކާރަށް އެހީތެރިވުމަށް އެތިން ގައުމު ގުޅިގެން މަސައްކަތްކުރާނެ މާހައުލެއް އުފެއްދުމެވެ.\nމީގެއިތުރުން އަފްޣާން ރައްޔިތުންނަށް އިންސާނީ އެހީ ފޯރުކޮށްދިނުމާއި ތާލިބާން ސަރުކާރަށް ބޭނުންވާ ފަންނީ އަދި ލޮޖިސްޓިކް ސަޕޯޓް ދިނުމާއި އިންޕޯޓް އެކްސްޕޯޓަށް އެހީތެރިވުމާއި އެކަމުގެ ވަސީލަތްތައް ފޯރުކޮށްދިނުން ފަދަ ކަންކަމުގައި މިތިން ގައުމު ގުޅިގެން މަސައްކަތްކުރުމަށް މި ފޯރަމްގައި އެއްބަސްވުމަކަށް އަންނާނެއެވެ.\nތާލިބާން ސަރުކާރުގެ މަސްއޫލުވެރިން ރަޝިއާގެ ޚާރިޖީ ވަޒީރު ސަރްގީ ލާވްރޯވް އާ ބައްދަލުކުރައްވަނީ\nއެމެރިކާއާއި ނޭޓޯގެ ގައުމުތައް އަފްޣާނިސްތާނަށް ގަދަބާރުން އަރައި 20 އަހަރުވަންދެން ހަނގުރާމަ ކުރުމަށްފަހު މިދިޔަ އޮގަސްޓް މަހުގެ 30 ވަނަ ދުވަހު އެގައުމުތައް އަފްޣާނިސްތާނުން ފާބައިގެން ދިޔައިރު އަފްޣާން ރައްޔިތުން ތިބީ ހާލުގައިޖެހިފައެވެ. އެގައުމު އޮތީ ބޮޑު ކާރިސާއެއްގެ ތެރެއަށް ވެއްޓިފައެވެ.\nއަފްޣާނިސްތާނުގެ މިހާރުގެ ހާލަތަށް ބަލާއިރު އެމެރިކާއާއި ނޭޓޯގެ ސިފައިން ފޭބިފަހުން އަފްޣާނިސްތާން ހުޅަނގުގެ އިސްތިއުމާރީ ވަކިތަކުން ސަލާމަތްވެ ހަނގުރާމައިގެ އަމަލުތަކުންވެސް އެގައުގެ ރައްޔިތުންވަނީ ސަލާމަތްވެފައެވެ. އެމެރިކާގެ ބާރުގަދަ ހަތިޔާރުތަކުން އަފްޣާނިސްތާނުގެ އެކިތަންތަނަށް ބޮން އެޅުމުގެ އަނިޔާވެރި އަމަލުތައްވެސްވަނީ ނިމުމަކަށް އައިސްފައެވެ.\nނަމަވެސް އެމެރިކާ ފާބައިގެން ދިޔައިރު އަފްޣާން ރައްޔިތުންގެ ތެރެއިން 11 މިލިޔަން މީހުން ތިބީ ބަނޑަށްޖެހިފައެވެ. އަފްޣާން މަދަނީ އިންފްރާސްޓްރަކްޗަރ ވަނީ މުޅިން ކަހަލަ ގޮތަކަށް ފުނޑުފުނޑު ވެފައެވެ. މި 11 މިލިޔަން މީހުންނަށް ކުރިޔަށް އޮތް3މަސްދުވަހަށް ނިޔަލަށް ކާބޯތަކެއްޗާއި ބޭސް ފޯރުކޮށްދިނުމަށް މަދުވެގެން 606 މިލިޔަން ޑޮލަރު ބޭނުންވާކަމަށް އދ. ބުނާއިރު މިފައިސާ އަވަސްގޮތަކަށް ނުލިބިއްޖެނަމަ އޭގެތެރެއިން ބައެއްމީހުން ހައިހޫނުކަމުގެ ވޭނުގައި މަރުވާ ހިސާބަށް ކަންތައް ހިނގައިދާނެކަމުގެ އިންޒާރު އދ. ން ވަނީ ދީފައެވެ.\nމިހާލަތުގައި އަފްޣާން ރައްޔިތުން ތިބިނަމަވެސް އެމެރިކާވަނީ އެގައުމުން އަފްޣާނިސްތާނުގައި އުފެއްދި ގޮނޑިކޮއްކޮ ސަރުކާރު މިދިޔަ އޮގަސްޓްމަހުގެ ކުރީކޮޅު ވެއްޓުމާއެކު އަފްޣާނިސްތާނާ ދެކޮޅަށް ދަތިކުރުމުގެ ފިޔަވަޅުތައް އަޅާފައެވެ.\nމި ފިޔަވަޅުތަކުގެ ތެރޭގައި އެމެރިކާގެ ބޭންކްތަކުގައިވާ އަފްޣާނިސްތާނުގެ ހަތް ބިލިޔަން ޑޮލަރު ނުދީ ހިފެހެއްޓުމާއި އަފްޣާނިސްތާނަށް ބޭނުންވާ ވިޔަފާރިތައް ކުރުމަށް ތާލިބާން ސަރުކާރަށް ހުރަސްއެޅުން ހިމެނެއެވެ. މި ހުރަސްތަކުގެ ތެރޭގައި އަފްޣާން ރައްޔިތުންގެ ބޭނުންތަކަށް އެގައުމުން ބައިނަލްއަގްވާމީ ފެންވަރުގައި ކުރަންޖެހޭ މާލީ އަދި ވިޔަފާރީގެ މުއާމަލާތްތައް އެމެރިކާގެ މާލީ ނިޒާމުގެ ބޭނުންކުރުމުގެ ހުއްދަ ތާލިބާން ސަރުކާރަށް ނުދިނުން ހިމެނެއެވެ.


Gina Tharin Hissaavaa Ed Sheeran Ge Aa Album Anna Mahu Nerenee - Vaguthu\nގިނަ ތަރިން ހިއްސާވާ އެޑް ޝީރަންގެ އާ އަލްބަމް އަންނަ މަހު ނެރެނީ\n5 މަސް ކުރިން ( ޖޫން 22, 2019 )\nމަޝްހޫރު ގިނަ ތަރިން ހިއްސާވާ ލަވަތަކެއް ހިމެނޭ، އިނގިރޭސިވިލާތުގެ މަޝްހޫރު ލަވަކިޔުންތެރިޔާ އެޑް ޝީރަންގެ އާ އަލްބަމް އަންނަމަހު ނެރެން ތައްޔާރުވެއްޖެއެވެ.\nމަދު ދުވަސްކޮޅެއްގެ ތެރޭގައި ގިނަ ބައެއްގެ ތަރުހީބު ހޯދާފައިވާ ލަވަކިޔުންތެރިޔާ، އެޑް ޝީރަންގެ މި އަލްބަމް ނެރެން އޭނާ ތައްޔާރުވަމުން މިދަނީ، އޭނާގެ އާ ލަވަތަކެއްގެ އިންތިޒާރުގައި ގިނަ ފޭނުން ތިއްބައެވެ. އެންމެ ފަހުން އޭނާގެ އަލްބަމެއް ނެރެފައި ވަނީ 2017 އަހަރުގައެވެ.\nއެޑް ޝީރަންގެ އާ އަލްބަމް ނެރެން ހަމަޖެހިފައި ވަނީ އަންނަ ޖުލައި މަހުގެ 12 ވަނަ ދުވަހުއެވެ. "ނަމްބަރ 6"ގެ ނަމުން ނަންދީފައިވާ މި އަލްބަމްގައި 15 ލަވަ ހިމެނެއެވެ.\nމި ލަވަތަކުން، މިއުޒިކީ ދުނިޔޭގެ އެންމެ އުހުގައި ވިދާ ތަރިން ކަމަށްވާ، ޖަސްޓިން ބީބާއާއި، އެމިނެމްއާއި. 50 ސެންޓްއާއި، ބްރޫނޯ މާސް އަދޮ ޓްރާވިސްގެ އިތުރުން ކެމީލާ ކެބެލޯގެ އަޑުވެސް އިވިގެންދާނެއެވެ. މި ސަބަބަށްޓަކައި މި އަލްބަމަށް ބޮޑު ތަރުޚީބެއް ލިބިގެންދާނެ ކަމަށް ވަނީ ބެލެވިފައެވެ.\nމިހާތަނަށް އެޑް ޝީރަންގެ ތިން އަލްބަމެއް ނެރެފައި ވެއެވެ. އޭގެތެރެއިން އެންމެ ފަހުން ނެރެފައި ވަނީ "ޑިވައިޑް"ގެ ނަމުން ނަންދީފައިވާ އަލްބަމެކެވެ. "ޕްލަސް"ގެ ނަމުން ނަންދީފައިވާ އޭނާގެ ފުރަތަމަ އަލްބަމް ނެރެފައި ވަނީ 2011 ވަނަ އަހަރުއެވެ. އޭނާގެ ދެވަނަ އަލްބަމަށް ދީފައިވާ ނަމަކީ "މަލްޓިޕްލައި" އެވެ.\nމައިކަލް ޖެކްސަން ނޫންކަން ޔަޤީންކޮށްދިނުމަށް ޑީއެންއޭ ހަދަން އެދިއްޖެ!\nއެކްސިޑެންޓެއްގައި ލަވަކިޔުންތެރިޔާ ޑީޖޭ އަރަފާތު މަރުވެއްޖެ\nވޭންދެނިވި ބައްޔެއްގައި އެވްރިލް އުޅުނުގޮތުގެ ވާހަކަ އޭނާގެ ދުލުން


އދގެ އާއްމު މަޖިލީހުގައި ރާއްޖެއަށް ލިބުނު ކާމިޔާބީ އޮސްޓްރޭލިއާގައި ފާހަގަކޮށްފި | Atoll News\nއދގެ އާއްމު މަޖިލީހުގައި ރާއްޖެއަށް ލިބުނު ކާމިޔާބީ އޮސްޓްރޭލިއާގައި ފާހަގަކޮށްފި\nޝާއިޢުކުރީ: މުޙައްމަދު އަފްރާޙް ޖޫން 26, 2021, 15:17\nފޮރިން މިނިސްޓަރ ޢަބްދުﷲ ޝާހިދު އދގެ އާއްމު މަޖިލީހުގެ ރިޔާސަތަށް އިންތިޚާބުވުމާ ގުޅިގެން، އޮސްޓްރެލިއާގައި ދިރިއުޅެމުންދާ ދިވެހިން ޚާއްސަ ހަފްލާއެއް ބާއްވައިފި އެވެ.\nވެސްޓަރން އޮސްޓްރޭލިއާގެ ޕާތުގައި ބޭއްވި މި ރަސްމިއްޔާތުގައި ވަރޗުއަލްކޮށް ބައިވެރިވެވަޑައިގެން މިނިސްޓަރ ޝާހިދު ވަނީ ވާހަކަފުޅު ދައްކަވާފަ އެވެ.\nމިނިސްޓަރ ޝާހިދު ވިދާޅުވީ ރާއްޖެއަށް މި އިންތިޚާބު ކާމިޔާބު ކުރެވުމަކީ ބައިނަލްއަޤްވާމީ ދުނިޔެއިން ރާއްޖޭގެ ޚާރިޖީ ސިޔާސަތު ބަލައިގެންފައިވާކަމުގެ ހެއްކެއް ކަމަށެވެ. އަދި ރާއްޖޭގެ ޚާރިޖީ ސިޔާސަތު މިހާ ހަރުދަނާކޮށް ގެންގުޅުއްވާކަމަށްޓަކައި މިއަދުވެސް ރައީސުލްޖުމްހޫރިއްޔާއަށް ޝުކުރު އަދާކުރައްވާ ކަމަށެވެ.\nހަމައެއާއެކު މި ކާމިޔާބަކީ ހުރިހާ ދިވެހިންނަށް ލިބިގެންދިޔަ ކާމިޔާބީއެއްކަމަށް އެމަނިކުފާނު ސިފަކުރެއްވި އެވެ.\nކުދި ޤައުމުތަކަށް ބައިނަލްއަޤްވާމީ މައިދާނުގައި އަދާކުރެވިދާނެ ރޯލު ފެނިގެން ހިނގައްޖެ ކަމަށާއި ދިވެހިރާއްޖެއަށް މިވަނީ ކުދި ޖަޒީރާ ޤައުމުތަކުގެ ފަރާތުން ލީޑަރޝިޕް ދައްކަން ފުރުސަތު ލިބިފައިކަމަށް މިނިސްޓަރ ޝާހިދު ވިދާޅުވި އެވެ. އަދި މިކަމުގައި ދިވެހި ޚާރިޖިއްޔާގެ މުވައްޒަފުން ދެމިތިބެނެކަމުގެ ޔަޤީންކަން އެމަނިކުފާނު އެރުވި އެވެ.\nރާއްޖެއިން ބޭރުގައި އެކި ބޭނުންތަކަށް ދިރިއުޅޭ ދިވެހިންނަށް ދިވެހި ސަރުކާރުގެ ފަރާތުން އެހީތެރިކަން ބޭނުންވާ ކޮންމެ ހާލަތެއްގައިވެސް އެ އެހީތެރިކަން ފޯރުކޮށްދޭނެކަމުގެ ޔަޤީންކަންވެސް އެމަނިކުފާނު ދެއްވި އެވެ. އަދި މި ދަނޑިވަޅަކީ ކޮވިޑް-19ގެ ބަލިމަޑުކަމުގައި ދުނިޔެ އޮތް ވަގުތަކަށްވުމާއެކު، ދިމާވާ ދަތިތަކާއެކުވެސް ސަރުކާރާއެކު މަސައްކަތް ކުރައްވަމުން ގެންދެވުމަށް މިނިސްޓަރ އެދިވަޑައިގަތެވެ.\nއޮސްޓްރޭލިއާގައި ބޭއްވި މި ރަސްމިއްޔާތުގައި އެގައުމުގައި ދިރިއުޅޭ އަދި ކިޔަވާ ގިނަ އަދަދެއްގެ ދިވެހިން ބައިވެރިވި އެވެ.


SunOnline: Haris maraali massalaigai dhauvaa libey meehaa geybandhah dhookollan ninmaifi\nހާރިސް މަރާލި މައްސަލައިގައި ދައުވާ ލިބޭ މީހާ ގޭބަންދަށް ދޫކޮށްލަން ނިންމައިފި\nނަޖާހު މަސްއޫދު 07 Aug 2018, 13:01\nހުޅުމާލޭގައި ތޫނުއެއްޗަކުން ހަމަލާދީ މަރާލި ހާރިސް އަބްދުލް ޣަފޫރު--\nދެހާސް ސަތާރަވަނަ އަހަރުގެ ސެޕްޓެމްބަރު މަހުގެ 29 ވަނަ ދުވަހުގެ ރޭ ހުޅުމާލޭގައި ވަޅިން ހަމަލާދީ ގއ. ދާންދޫ ގޯލްޑްލީފް ހާރިސް އަބްދުލްޣަފޫރު މަރާލިކަމުގެ ތުހުމަތުގައި ދައުވާ އުފުލާފައިވާ ޏ. ފުވައްމުލައް، ހިލްޓަން ޔާމިން ރަޝީދު ގޭބަންދަށް ދޫކޮށްލަން މިއަދު ކްރިމިނަލް ކޯޓުން ނިންމައިފިއެވެ.\nޔާމިންގެ މައްޗަށް ކޮށްފައި ވަނީ ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާއެވެ. އެ މައްސަލައިގައި މިއަދު ބޭއްވި އަޑުއެހުމަކީ ޝަރީއަތުގެ ކުރިން ދައުވާ ލިބޭ ފަރާތާއި ދައުލަތުން ހުށަހަޅަން ބޭނުންވާ ހުށަހެޅުންތައް ހުށަހަޅަން ބޭއްވި އަޑުއެހުމެކެވެ.\nމިއަދުގެ އަޑުއުހުމުގައި ދެ ފަރާތުން ހުށަހެޅުންތައް ހުށަހަޅައި ނިމުމުން ދިފާއީ ވަކީލު ވަނީ ޔާމިންގެ ބަންދާ ބެހޭގޮތުން ވާހަކަދެއްކުމަށް ފުރުސަތަކަށް އެދިވަޑައިގެންފައެވެ. ވަކީލު ވަނީ، 2015 ވަނަ އަހަރު ގްރޫޕް މާރާމާރީއެއްގައި ޔާމިންއަށް ލިބުނު އަނިޔާތަކުގެ ވޭން އޭނާ އަދިވެސް ތަހައްމަލު ކުރަމުންދާ ކަމަށް ވިދާޅުވެފައެވެ.\nޔާމިންގެެ މެޑިކަލް ލިޔުންތަކާ ހަވާލާދެއްވައި ދިފާއީ ވަކީލު ވިދާޅުވީ، 2015 ވަނަ އަހަރުގެ ލިބުނު ހަމަލާގައި ޔާމިންގެ "ގޮހޮރު ތޮރުފާލި" ކަމަށެވެ. އަދި އޭނާގެ ވާތް ފަރާތު ކީޑްނީއަށާއި ޕެންކްރިއަސްއަށް ބޮޑެތި ގެއްލުންތަކެއް ލިބުނުކަން ފާހަގަކުރެއްވިއެވެ.\nވަކީލު ވިދާޅުވީ އެ ހަމަލާގައި ލިބުނު ޒަހަމްތަކަށް ފަހު ގިނަ ދުވަސްތަކެއް ވަންދެން ޔާމިންއަށް ފަރުވާ ދޭން ޖެހުނު ކަމަށެވެ. އަދި އިންޑިއާގެ ކިމްސް ހޮސްޕިޓަލުގައި ބާއްވައިގެން ފަރުވާ ދިނުމުން އޭނާގެ ހާލު ރަނގަޅުވި ނަމަވެސް އަދިއަދަށް ދާންދެން އެކަމުގެ ވޭން އޭނާ ތަހައްމަލު ކުރަމުންދާ ކަމަށެވެ. އެގޮތުން އޭނާ ލޯ-ފައިބާ ޑައިޓެއްގައި ހުންނަން ޖެހޭނެ ކަމަށް ޑޮކްޓަރުން ބުނެފައިވީ ނަމަވެސް ޖަލުގައި އެފަދަ ހާއްސަ ކާއެއްޗެހި ނުލިބޭ ކަމަށް ވިދާޅުވިއެވެ.\nއެހެންކަމުން ހައިކޯޓުގެ ގަޒިއްޔާތަކަކާއި ކްރިމިނަލް ކޯޓުން ކުރިން ނިންމާފައިވާ ނިންމުންތަކަކާއި ހަވާލާދީ ވަކީލު އެދިވަޑައިގަތީ ޔާމީންގެ ބަންދުން ދޫކޮށްލުމަށެވެ. އަދި އޭނާ ދޫކޮށްލި ނަމަވެސް އޭނާގެ ފަރާތުން ހެއްކަށް ނުފޫޒު ފޯރާނެ އަމަލެއް ނުފެންނާނެ ކަމަށް ވަކީލު ވިދާޅުވިއެވެ.\nއެހެން ނަމަވެސް، ދައުލަތުގެ ވަކީލުން ވަނީ އެކަމަށް އިއުތިރާޒުކޮށް ވާހަކަފުޅު ދައްކަވައިފަ އެވެ. ދައުލަތުގެ ވަކީލުން ވިދާޅުވީ ޔާމިން ކިމްސް ހޮސްޕިޓަލުން ދޫކުރި އިރު އޭނާގެ ހާލު ސްޓޭބަލް ކަމަށް ޑިސްޗާޖް ލިޔުމުގައި އޮތް ކަމަށެވެ. އެހެން ކަމުން މިހާރު އޭނާގެ ހާލު ރަނގަޅު ކަމަށް ދޭހަވާ ގޮތަށް ވާހަކަ ދެއްކެވިއެވެ. ރައްދުގައި ދިފާއީ ވަކީލު ވިދާޅުވީ ސްޓޭބަލްވުމުގެ މާނައަކީ މީހާ މުޅިން "ޕާފެކްޓް"ވުން ކަމަށް މާނަ ނުކުރެވޭނެ ކަމަށެވެ.\nދައުލަތުގެ ވަކީލުން އިތުރަށް ފާހަގަކުރެއްވީ ޔާމިން ވަކި ކަހަލަ މާހައުލެއްގައި ދިރިއުޅެން ޑޮކްޓަރުން ލަފާދީފައި ނުވާ ކަމެވެ. އަދި އޭނާ ލޯ ފައިބާ ޑައިޓެއްގައި ހުންނަން ލަފާ ދިން އިރު ޑޮކްޓަރެއްގެ ލިޔުމާއެކު އެކަމަށް އެދުމުން ޖަލުން އެކަމަށް މަގުފަހިކޮށްދޭނެ ކަމަށް ވަކީލުން ވިދާޅުވިއެވެ. އަދި މައްސަލައަކީ ގިނަ އަދަދެއްގެ ސިއްރު ހެކިން ހިމެނޭ ބޮޑު މައްސަލައަކަށް ވާއިރު ޔާމިން ދޫކޮށްލައިފި ނަމަ ހެއްކަށް ނުފޫޒު ފޯރާފާނެ ކަމަށް ވަކީލުން ވިދާޅުވިއެވެ. މީގެ އިތުުރުން އޭނާ ބަންދުން ދޫކޮށްލައިފި ނަމަ މުޖްތަމައުއަށް ނުރައްކާ ވެދާނެ ކަމަށް ވެސް ވިދާޅުވި އެވެ.\nދެ ފަރާތުން ދެއްކެވި ވާހަކަތަކަށް ފަހު މައްސަލަ ބައްލަވާ ގާޒީ ހަސަން ނަޖީބު ނިންމެވީ މައްސަލައިގެ ޝަރީއަތް ނިމެންދެން ޔާމިން ގޭބަންދަށް ދޫކޮށްލުމަށެވެ.\nމިއަދުގެ އަޑުއެހުމުގައި ދެ ފަރާތުން ވެސް ވަނީ ހުށަހެޅުންތައް ހުށަހަޅައިފަ އެވެ. އެގޮތުން ފުރަތަމަ ދައުލަތުން ވަނީ ތިން ހުށަހެޅުމެއް ހުށަހަޅައިފައެވެ. އެއީ ޖިނާއީ އިޖުރާއަތުގެ ގާނޫނުގެ 119 ވަނަ މާއްދާގެ (ހ)ގެ ފަސް ވަނަ ނަމްބަރުގެ ދަށުން ހެކިބަހަށް ހިމާޔަތް ލިބޭނެ ގޮތް ހަމަޖައްސުމަށާއި، އެ ގާނޫނުގެ 131 ވަނަ މާއްދާގެ (ހ)ގެ ދަށުން ހެކި ރައްކާތެރި ކުރުމުގެ އަމުރަކަށާއި މައްސަލައިގައި ހެއްކެއްގެ ގޮތުގައި ހުށަހަޅައިފައވާ ސީން އޮފް ކްރައިމް ރިޕޯޓުގައިވާ ފޮޓޯއެއް ސިއްރު ކުރުމަށެވެ.\nޔާމިންގެ ފަރާތުން ހުށަހެޅި ހުށަހެޅުންތަކުގެ ތެރޭގައި، އޭނާއަށް ކޮށްފައިވާ ދައުވާގެ ދައުވާ ފޯމުގައި، ހާރިސް މަރާލި ހަމަލާގައި ދެމީހުން ބައިވެރިވާ ކަމަށް ބުނެފައިވާ އިރު އޭނާއަށް ހަމަލާ ދިނީ ކާކުކަން ބުނެފައި ނުވާ ކަމަށާއި، ތޫނު ހަތިޔާރުގެ ގާނޫނުގައި ބުނާ ފަދަ ތޫނު ހަތިޔާރެއްކަން އެނގޭނެ ފަދަ ވަޅިއާ ބެހޭ ތަފްސީލެއް ދައުވާގައި ނެތް ކަމަށާއި، ހާރިސް މަރާލުމުގައި ދެ މީހުން ބައިވެރިވި އިރު އެތަނުން އޭނާ މަރުވި ހަމަލާ ދިނީ ކާކުކަން އެނގެން ނެތް ކަމަށާއި، އޭނާއަށް ދައުވާ ކޮށްފައި ވަނީ ދައުވާ ކުރަން ޖެހޭ މުއްދަތުތެރޭގައި ނޫން ކަމަށް ވަނީ ވިދާޅުވެފައެވެ. އެ ހުށަހެޅުންތަކަށް ދައުލަތުން ރައްދު ދިނީ ލިޔުމުންނެވެ.\nޝަރީއަތުގެ ކުރިން ހުށަހަޅާ ހުށަހެޅުންތަކާ ބެހޭގޮތުން ގޮތެއް ނިންމުން އޮންނާނީ ދެން އެ މައްސަލައިގައި ބާއްވާ އަޑުއެހުމުގައި ކަމަށް ގާޒީ މިއަދު ވަނީ ވިދާޅުވެފައެވެ.\nދައުވާއަށް ޔާމިން މީގެ ކުރިން އިންކާރުކޮށްފައިވާ އިރު ދައުލަތުން ވަނީ ޔާމީންއާ ދެކޮޅަށް ހެކިބަސް ދިނުމަށް ސިއްރު 17 ހެކިވެރިންނާއި 13 ކިތާބީ ހެއްކެއް މީގެ ކުރިން ހުށަހަޅައިފައެވެ.


De Gea Contract Aa Kuraane Kamuge Yageen Kameh Nei - Mourinho - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 20 ގަޑިއިރު ކުރިން\nޑެހެޔާ ކޮންޓްރެކްޓް އާކުރާނެ ކަމުގެ ޔަގީން ކަމެއް ނެތް - މޮރީނިއޯ\nމެންޗެސްޓަރ ޔުނައިޓެޑްގެ ގޯލްކީޕަރު ޑޭވިޑް ޑެހެޔާ އެ ކްލަބުގެ ކޮންޓްރެކްޓް އާކުރާނެ ކަމުގެ ޔަގީންކަމެއް ނެތް ކަމަށް ޔުނައިޓެޑްގެ ކޯޗު ހޯޒޭ މޮރީނިއޯ ބުނެފިއެވެ.\nސްޕެއިން އަށް އުފަން ޑެހެޔާ ޔުނައިޓެޑާއެކު ހަދާފައިވާ ކޮންޓްރެކްޓް މި ސީޒަނަށްފަހު ހަމަވާއިރު، އިތުރު އެއް އަހަރު އޭނާގެ ކޮންޓްރެކްޓަށް އިތުރު ކުރުމުގެ ފުރުސަތު ޔުނައިޓެޑަށް އެބައޮތެވެ. ޔުނައިޓެޑުން ޑެހެޔާގެ ކޮންޓްރެކްޓް އާކުރުމަށް މަސައްކަތް ކުރަމުން އަންނަތާ މިހާރު ވަނީ ގިނަ ދުވަސްތަކެއް ވެގެން ގޮސްފައެވެ.\nޑެހެޔާ ކޮންޓްރެކްޓް އާ ކުރުމުގެ ވާހަކަތަކާ ގުޅޭގޮތުން "ސްކައި ސްޕޯޓްސް" ގައި ވާހަކަދައްކަމުން މޮރީނިއޯ ބުނީ އޭނާ ކޮންޓްރެކްޓް އާކުރާނެ ކަމުގެ ޔަގީންކަމެއް ނެތް ކަމަށާއި އެކަމާ ގުޅޭގޮތުން ސާފު ޖަވާބެއް ދެވޭނީ ޑެހެޔާ އަށާއި އަދި ޔުނައިޓެޑަށް ކަމަށެވެ.\n"އެންމެންނަށް ވެސް އިނގޭނެ ޑެހެޔާ އަކީ ކިހާ މޮޅު ކުޅުންތެރިއެއް ކަމާއި، ޔުނައިޓެޑަށް ކިހާ މުހިއްމު ކުޅުންތެރިއެއްކަން. ޔުނައިޓެޑް ވަރުގަދަކޮށް އޮންނަން ބޭނުންވާނަމަ ޑެހެޔާ ހިފެހެއްޓުން މުހިއްމު" މޮރީނިއޯ ބުންޏެވެ.\nމޮރީނިއޯ މިހެން ބުނެފައިވާއިރު މި ސީޒަނަށްފަހު ޑެހެޔާ ގެނައުމަށް ޔުވެންޓަސް އިން ޝައުގުވެރިވާ ކަމަށް މީޑިޔާ ރިޕޯޓުތައް ބުނެއެވެ.\nއުމުރުން 27 އަހަރުގެ ޑެހެޔާ ޔުނައިޓެޑާއި ގުޅުނީ 2011 ވަނަ އަހަރު އެތްލެޓިކޯ މެޑްރިޑުން 18،9 މިލިއަން ޕައުންޑުގެ އަގަކަށެވެ. ޑެހެޔާ ވަނީ ފާއިތުވި ހަތަރު ސީޒަނުގައި ވެސް ޔުނައިޓެޑްގެ މޮޅު ކުޅުންތެރިޔާގެ މަގާމު ހޯދާފައެވެ.


ތ. ގޮފި ފޮޅާ ސާފުކުރާނެ ފަރާތެއް ހޯދަން ބޭނުންވެއްޖެ\nމި އޮފީހުގެ ތ. ގޮފި ހިނގަމުންދާ ޢިމާރާތާއި ގޯތިތެރެ ފޮޅާ ސާފުކުރާނެ ފަރާތެއް ހޯދުމަށް ކުރެވުނު ނަންބަރު IUL)196-C/1/2019/1) އިޢުލާނު ބާޠިލްކުރުމަށްފަހު ދެވަނަ ފަހަރަށް އިޢުލާނުކުރަމެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން، 2019 ޖަނަވަރީ 17 ވާ ބުރާސްފަތި ދުވަހުގެ 14:00 އަށް މިއޮފީހުގެ ތ. ގޮތްޕަށް ވަޑައިގެން މަޢުލޫމާތު ސާފުކުރެއްވުމަށްފަހު، 2019 ޖަނަވަރީ 24 ވާ ބުރާސްފަތި ދުވަހުގެ 14:00 އަށް އަންދާސީ ހިސާބު، މިއޮފީހުގެ ތ. ގޮތްޕަށް ހުށަހެޅުއްވުން އެދެމެވެ. އަދި ދަންނަވަމެވެ. މަޢުލޫމާތު ސާފުކުރުމުގެ ބައްދަލުވުމަށް ވަޑައިނުގަންނަވާ ފަރާތްތަކަށް އަންދާސީ ހިސާބު ހުށަހެޅުއްވުމުގެ ފުރުޞަތު ދެވެންނެތްވާހަކަ މަޢުލޫމާތަށްޓަކައި ދެންނެވީމެވެ.\nމިއޮފީހުގެ ތ. ގޮފި ހިނގަމުންދަނީ ތ. އަތޮޅު ކައުންސިލްގެ އިދާރާގެ ޢިމާރާތުގެ ތެރޭގައެވެ. އިތުރު މަޢުލޫމާތު ސާފުކުރެއްވުމަށް މިއޮފީހުގެ ނަންބަރު: 3003287 ފޯނާއި، ނުވަތަ ތ. ގޮފީގެ ނަންބަރު: 3023190 ފޯނާ ގުޅުއްވުން އެދެމެވެ.\nނޯޓު: މަޢުލޫމާތު ސާފުކުރެއްވުމަށް ނުވަތަ އަންދާސީ ހިސާބު ހުށަހެޅުއްވުމަށް ވަޑައިގަންނަވާ ދުވަހަކީ ސަރުކާރު ބަންދު ދުވަހެއް ކަމުގައި ވާނަމަ، މަޢުލޫމާތު ސާފުކުރެއްވުމަށް ނުވަތަ އަންދާސީ ހިސާބު ހުށަހެޅުއްވުމަށް ވަޑައިގަންނަވާނީ ޖެހިގެން އަންނަ ރަސްމީ ދުވަހުއެވެ.\n- ތ. ގޮފި ފޮޅާ ސާފުކުރާ ފަރާތެއް ހޯދަން ބޭނުންވެއްޖެ


ކައިލީގެ ތުންފަތް ބޮޑު ކުރާގޮތް އޭނާގެ ފޭނުންނާ ހިއްސާ ކޮށްފި – Dhen.mv\nކައިލީގެ ތުންފަތް ބޮޑު ކުރާގޮތް އޭނާގެ ފޭނުންނާ ހިއްސާ ކޮށްފި\nFebruary 20, 2020 - 1:44 pm\nއެންމެ ޒުވާން ބިލިއަނަރުން ގެ ތެރޭގައި ހިމެނޭ ކައިލީ ޖެނާ އަކީ އެތައް ބަޔަކު ފޮލޯ ކުރާ ފަންނާނެކެވެ. ކައިލީ ވަނީ އާއިލީ ޝޯ ކީޕިން އަޕް ވިތް ދަ ކާޑޭޝަންސް އިން މަގުބޫލުކަން ހޯދައި މިހާރު އަމިއްލަ މޭކަޕް ބްރޭންޑެއް ވެސް އުފައްދާފައެވެ.\nކައިލީ ގެ ފެޝަން އަދި މޭކަޕް އަކީ ގިނަ ބަޔަކަށް ވަރަށް ކަމުދާ އެއްޗެކެވެ. މި ގޮތުން ވެސް ކައިލީ ގެ ‘ ޕައުޓް ލިޕްސް’ ނުވަތަ ބޮޑެތި ތުންފަތަކީ ގިނަ ބަޔަކަށް ވަރަށް ކަމުދިޔަ އަދި ފޮލޯ ކުރި ޓްރެންޑެކެވެ. ކުޑައިރު ތުންފަތް ކުޑަ ކަމުން މީހުން ބުލީ ކޮށްފައިވާ ކައިލީ މި ވަނީ އޭނާގެ ތުންފަތް ބޮޑުކުރާ ގޮތް އާންމުންނާއި ހިއްސާ ކޮށްފައެވެ.\nކައިލީ ބުނި ގޮތުގައި އޭނާގެ ލިޕް ޓިއުޓޯރިއަލް އަށް ބޭނުންވަނީ އެންމެ ތިން ޕްރޮޑަކްޓެވެ. އެއީ އެންމެ ފުރަތަމަ ތުންފަތް ވަށައިގެން ލައިން ކުރުމަށް ބޭނުން ކުރާ ކައިލީ ބްރޭންޑް ގެ ލިޕް ލައިނާ އާއި ލިޕް ގްލޮސް އާއި އޭގެ މަތިން ލިޕްސްޓިކްއެވެ. ލިޕް ލައިނާ އިން ކައިލީ އޭނާގެ ތުންފަތް އޯވަލައިން ކުރާއިރު އޭގެ ސަބަބުން ތުންފަތް އިތުރަށް ބޮޑުކަމަށް ދައްކައެވެ.\nކައިލީ ގެ މި ލިޕް ޓިއުޓޯރިއަލް ބަލާލަން ބޭނުންވާ ފަރާތްތަކަށް ކައިލީ ގެ އޮފިޝަލް އިންސްޓަގްރާމް އިން މި ވީޑިއޯ ފެނިގެންދާނެއެވެ.\nކޮވިޑް-19: ރިސޯޓަކަށް ދިޔަ މީހަކު ފައްސިވުމުން ނޭކުރެންދޫއަށް އަރައިފޭބުން މަނާ ކޮށްފި\nއުފަންދުވަހުގެ ޕާޓީއެއް ބޭއްވުމުން ގްރޭންޑް ވިއު ރެސްޓޯރަންޓް ޖޫރިމަނާ ކޮށްފި\nރާއްޖޭގައި ކޮވިޑުން ރައްކާތެރިވާން ވެކްސިން ދިން އަދަދު 80،000އަށްވުރެ މައްޗަށް\nމިއަދު ރާއްޖެއިން އިތުރު 161 މީހުން ކޮވިޑަށް ފައްސިވެއްޖެ


ﷲ ގެ ރަހްމަތަށް އެދި މަންމައަށް ލިވަރ ހަދިޔާކުރުމުން ދެމައިންގެ ޙާލުވެސް ރަނގަޅު!\nލިވަރ ފޭލްވެ މައިމީހާ މަރުވެގެންދާތަން ދެކެން ހުންނަން ޒުވާން ޢަބްދުލްޢަޒީޒަށް ފަސޭހައެއް ނުވިއެވެ. އޭނާއަކީ އައިޓީ ދާއިރާއިން ކިޔަވަމުން އަންނަ ޒުވާނެކެވެ. ލިވަރ ހަދިޔާކުރުމުން މެދުވެރިވެދާނެ ކަންކަން ވެސް ޢަބްދުލްޢަޒީޒަށް ރަނގަޅަށް އެނގެއެވެ.\nޢަބްދުލްޢަޒީޒް ވިސްނީ އެންމެ ކަމަކަށެވެ. އެއީ މީހެއްގެ ފުރާނަ ސަލާމަތްކުރަން އެހީތެރިވެއްޖެ މީހާއަށް މުޅި އުންމަތް ސަލާމަތްކުރަން އެހީތެރިވި ކަމުގެ ދަރަޖަ ލިބިގެންދާނެއިރު9މަހާއި9ދުވަސް އޭނާ އެބަނޑެއްގައި ހޭދަކުރި މައިމީހާ، އެއިގެ ފަހުން ގާތުން ކިރުދީ ހުރިހާ ތަކުލީފްތަކެއް އުފުލައިގެން ބަލައި ބޮޑުކުރި އަދި ބަލިވަންދެންވެސް އެހީތެރިވަމުން އައި މައިމީހާގެ ފުރާނަ ސަލާމަތްކުރަން އެހީތެރިވެއްޖެ ނަމަ އޭނާއަށް ﷲ ތަޢާލާ ދެއްވަވާނެ މަތިވެރި ދަރަޖައާއިމެދުގައެވެ.\nރިޕޯޓްތައް ބުނާ ގޮތުން އޮޕަރޭޝަނަށްފަހު މައިމީހާގެ ޙާލުވެސް އަދި ޢަބްދުލްޢަޒީޒްގެ ޙާލުވެސް އަންނަނީ ރަނގަޅުވަމުންނެވެ. ޢާއިލާ ނިޞްބަތްވަނީ ޕާކިސްތާނަށެވެ!\n"ކޮންމެ މީހަކުވެސް ކޮންމެކުއްޖަކުވެސް މަސައްކަތްކުރަންވީ ޢަބްދުލްޢަޒީޒް ފަދަ ދަރިއަކަށްވުމަށެވެ! މައިން ބަފައިން ދެކެ ލޯބިވާ ﷲ ތަޢާލާއަށް ކިޔަމަންތެރި، ﷲ ތަޢާލާގެ ޙަޟްރަތުން ވާގިއެދޭ މީހަކަށް ވުމަށެވެ! ﷲ ތަޢާލާއަށް އީމާންވެ އަޅުކަންކުރުމަށްފަހު މައިންބަފައިންނަށް ހެޔޮކޮށްގޮތުމަށްވުރެ މުހިންމު ކަމެއް ނެތެވެ."


Kuda Bandohaa Eku Ithuru3Resort Eh Quarantine Facility Akah - Vaguthu\nކުޑަ ބަނޑޮހާ އެކު އިތުރު ތިން ރިސޯޓެއް ކަރަންޓީނު ފެސިލިޓީއަކަށް\nރާއްޖޭގައި ކޮވިޑް-19 ޖެހޭ މީހުން ކަރަންޓީން ކުރަން ތައްޔާރު ކުރި ކ. ވިލިވަރު-- ފޮޓޯ: ޓޫރިޒަމް މިނިސްޓްރީ\nކޮވިޑް-19 އަށް ޝައްކު ކުރެވޭ މީހުން ކަރަންޓީން ކުރުމަށް މަލަހިނި ކުޑަބަނޑޮހުގެ އިތުރުން ތިން ރިސޯޓެއް ބޭނުން ކުރުމަށް ސަރުކާރުން ނިންމައިފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑަ ސެކްރެޓަރީ މަބްރޫކު އަޒީޒު އަބްދުލް އަޒީޒް ވިދާޅުވީ، ކަރަންޓީން ފެސިލިޓީގެ ގޮތުގައި ބޭނުން ކުރުމަށް ހަމަޖެހިފައިވަނީ ކުރިން ރިސޯޓެއްގެ ގޮތުގައި ބޭނުން ކުރަމުން އަންނަ ރަށްތައް ކަމަށެވެ. ކޮވިޑް-19 އާ ގުޅިގެން އެ ރިސޯޓުތައް ހިންގުން ވަނީ ހުއްޓާލައިފައެވެ.\nއޭގެ ތެރޭގައި ހިމެނެނީ މަލަހިނި ކުޑަބަނޑޮސް، ބިޔާދޫ އައިލޭންޑް ރިސޯޓު، ނަކަތް ދިއްގިރިގެ އިތުރުން ހޮލިޑޭ އައިލޭންޑް ރިސޯޓެވެ.\nމި ހަތަރު ރިސޯޓު ކަރަންޓީން ފެސިލީޓީގެ ގޮތުގައި ބޭނުން ކުރަން ފެށުމާއެކީ ކަރަންޓީން ފެސިލީޓީގެ އަދަދު ވަނީ ނުވަޔަކަށް އަރައިފައެވެ. އޭގެ ތެރޭގައި ދެން ހިމެނެނީ ކ. ވިލިވަރުގައި ސަރުކާރުން ހަދާފައިވާ ފެސިލީޓީ، ވެލިދޫ އައިލޭންޑް ރިސޯޓާއި ފަން އައިލޭންޑް ރިސޯޓާއި ފަރުކޮޅުފުށީގެ އިތުރުން ހުޅުލެ އައިލޭންޑް ހޮޓެލްއެވެ.\nކަރަންޓީން ފެސިލިޓީއަށް ބޭނުން ކުރުމަށް ނަގާފައިވާ އެއްވެސް ރިސޯޓަކަށް ދައުލަތުން ކުއްޔެއް ދައްކަން ނުޖެހޭނެ ކަމަށް މަބްރޫކު ވިދާޅުވިއެވެ. އެއީ ރިސޯޓުތަކުގެ ވެރިން އަމިއްލައަށް ރައްޔިތުންނަށް ކޮށްދޭ ކަމެއް ކަމަށް މަބްރޫކް ވިދާޅުވިއެވެ.\n"އެބޭފުޅުންގެ އިސްނެންގެވުމުގެ މަތިން، މިވަގުތު ރާއްޖޭގެ ރައްޔިތުންނަށް ކޮށްދެއްވަމުން ގެންދަވާ ކަމެއް އެ ރަށްތައް ހުޅުވާލުމަކީ،" މަބްރޫކް ވިދާޅުވިއެވެ.\nކޮވިޑް-19 ރާއްޖެއިން ފެނުމާއި ގުޅިގެން ސަރުކާރުން ވަނީ ބަލި އިތުރަށް ފެތުރުން ކޮންޓްރޯލް ކުރުމަށް ގިނަ ފިޔަވަޅުތަކެއް އަޅައިފައެވެ. އެގޮތުން މިހާރު ބައެއް ގައުމުތަކުން މީހުން އައުން ވަނީ މަނާ ކޮށްފައެވެ.\nރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން މިއަދާއި ހަމައަށް ތިން މީހަކަށް ވަނީ ފަރުވާދީ ބަލިން ރަނގަޅުކޮށްފައެވެ. މިހާރު ފަރުވާދެނީ 10 މީހަކަށެވެ.


Saudi Ge Cafe Akun Jamaluge Kuda Kamudhaa Thakethi Vikkan Fashaifi - Vaguthu\nސައުދީގެ ކެފޭއަކުން ޖަމަލުގެ ކުޑަކަމުދާތަކެތި ވިއްކަން ފަށައިފި\nސައުދީ އަރަބިއްޔާގައި އަލަށް ހުޅުވި ކެފޭއެއްގައި ޖަމަލުގެ ކުޑަކަމުދާ ތަކެތި ވިއްކަން ފަށައިފިއެވެ.\nމީޑީއާ ތަކުން ރިޕޯޓް ކޮށްފައިވާ ގޮތުގައި ސައުދީގައި ހުޅުވި މި ކެފޭއަކީ އެފަދަ ތަކެއްޗަށް ހާއްސަ ކޮށްގެން ހުޅުވާފައިވާ ކެފޭއެކެވެ.\nއެތަނުގައި ޖަމަލުގެ ކުޑަކަމުދާ ތަކެތި ވިއްކާ މަންޒަރު ފެންނަ ވީޑީއޯއެއް މިވަގުތު މީސްމީޑިއާގައި ދައުރުވަމުން އަންނައިރު، ގިނަ ބަޔަކު ވަނީ އެއީ އިސްލާމް ދީނަށް ފުރައްސާރަ ކުރުން ކަމަށް ބުނެފައެވެ.\nޓުވިޓާގައި މި ވީޑިއޯ އެންމެ ފުރަތަމަ ޝެއާ ކޮށްފައިވަނީ "ޓުގެދާ އެގެއިންސްޓް ރިލިޖަން ޓްރޭޑާސް" ނަމަކަށް ކިޔާ އެކައުންޓެއްގައެވެ. އެހެން ނަމަވެސް މިހާރު އެކި މީހުން އަންނަނީ އެ ވިޑީއޯ ހިއްސާ ކުރަމުންނެވެ.\nއެ ވީޑީއޯއިން ފެނިގެން ދަނީ މީހަކު ހަނަފަސް ސަހަރާއެއްގައި ތިބި ބަޔަކަށް އެތަކެތި ވިއްކާ މަންޒަރެވެ. އެހެން ނަމަވެސް އެއީ އަސްލެއް ކަމެއް ނުވަތަ ބަޔަކު މީހުން ކުޅެފައިވާ ވީޑީއޯއެއް ކަމެއް އަދި އެނގިފައެއް ނުވެއެވެ.\nتم بعون الله تدشين أول كافيه اسلامي متخصص في بول الناقة الطازج وبحضوركم ايه البخاريين يتم الفرح والسرور ... pic.twitter.com/YmZJntrrKQ\nމިވީޑިއޯ ދައުރުވާން ފެށުމުން ސައުދީގެ ސިޔާސީ މީހަކު ބުނެފައިވަނީ އެފަދަ މީހުންނާއި ހެދި އިސްލާމްދީން ދެކެ މީހުން ނަފްރަތު ކުރާ ކަމަށެވެ.\nއޭނާ އެހެން ބުނެފައިވާއިރު، މީގެ ކުރިން ސައުދީގެ މެޑިކަލް ރިސާޗް ސެންޓަރުން ވަނީ ޖަމަލުގެ ކުޑަކަމުދާ ތަކެތި ހިމެނައިގެން ކެންސަރު ފަދަ ބަލިތަކަށް ބޭނުން ކުރުމަށް ބޭހެއް އުފައްދާނެ ކަމަށް ބުނެފައެވެ. އަދި އިރާންގެ ސިއްހީ މާހިރަކުވެސް ވަނީ ކުޑަކަމުދާ ތަކެތި ބުއިމުން ކޮވިޑް-19 އާއި އެފަދަ ބަލިތަކުން ރައްކާތެރިވާނެ ކަމަށް ބުނެފައެވެ.\nފެބުރުއަރީ 6, 2021 18:44\nމޯދީ އެތަނަށް ގެންގޮސްބަލަ\nފެބުރުއަރީ 7, 2021 10:42\nޢެތަނަށް ގެންދަންވީ ޖަލުގައޮތް ވަގު ކަލޭގެ.\nފެބުރުއަރީ 7, 2021 17:21\nމި ބަނާނާ ރިޕަބްލިކުން ވެސް ބުޅަލުގެ ކުޑަކަމުދާ ތަކެތި ވިއްކަން ފެނޭ. ރަހުމަތްތެރި ހިޔަޅު އިންޑިއާ އިން އެ ވިއްކަނީ ގެރީގެ ކުޑަކަމުދާ ތަކެތި. އަރަބީން އެ ވިއްކަނީ ޖަމަލު ގެ ކުޑަކަމުދާ ތަކެތި.


21 ސެޕްޓެންބަރ 2017 | ބުރާސްފަތި 21:40\nމެމްބަރު ސައުދު:- އަޅުގަނޑު އިސްލާހީ މަސައްކަތައް ނިކުތުމުން ވިލިނގިލީ ދާއިރާއަށް ބޮޑެތި ގެއްލުންތައް ދެމުން. ވިލިނގިލީ ދާއިރާގެ މެމްބަރުން ވޯޓުން އަންގާނެ ސަރުކާރަށް ތާއިދު ނެތްކަން. އެކަން ކައުންސިލް އިންތިހާބުގައި ވަނީ ދައްކާފައި.\n21 ސެޕްޓެންބަރ 2017 | ބުރާސްފަތި 22:18\nމެމްބަރު އަމީތު:- ސަރުކާރުގެ އިސް ބޭފުޅުން ދާއިރާތަކަށް ވަޑައިގެންނަވަނީ އިންތިހާބެއްގެ ވާހަކަ ދެއްކިން. އަޅުގަނޑު އެދުނިން ރައީސް އަބްދުﷲ ޔާމިން އަރިހުން އެދުނިން އަޅުގަނޑުގެ ދާއިރާއަށް ވަޑައިގަންނަވާން އެކަމު އޭރު ވަޑައިއެއް ނުގްނަނަވާ. މިހާރު ރައީސްގެ އަނބިކަނބަލުން ދާއިރާތަކަށް ވަޑައިގެންނެވީ އިންތިހާބެއްގެ އަޑު އިވިގެން\nމެމްބަރު އަމީތު:- މިއަދު އިލެކްޝަނެއް އޮންނަ ކަންވެސް އިއުލާން ކުރަނީ މެޑަމް ފާތުމަތު އިބްރާހިމް. ރައްޔިތުންގެ މަޖިލީހުގެ ޕީޕީއެމް ބައެއް މެމްބަރުން ތިބީ މަޖުބޫރުން. އޭގެ ތެރެއިން އެއް މެމްބަރަކު ވިދާޅުވި އެ ބޭފުޅުނަކީ ގައިދީން ކަމަށް.\n21 ސެޕްޓެންބަރ 2017 | ބުރާސްފަތި 22:13\nމެމްބަރު ސައުދު:- މި ގައުމު މި ދަނީ އިގްތިދާސީ ގޮތުން ފުނޑެމުން. ވެރިކަމުގެ ނާޖައިޒް ފައިދާ ދަނީ ނަގަމުން. މިހާރު ކުރަނީ ރައްޔިތުންގެ ވެރިކަމެއް ނޫން. އިހްލާސްތެރިކަން ހުރި ނަމަ ރައީސް ނަޝީދުގެ ވެރިކަމުގައި ރާއްޖޭގެ އެކި ސަރައްދުގައި އަޅަން ނިންމި ފްލެޓްތައް އެޅީސް. ދިވެހިންނަށް ބޭ އިންސާފު އާންމުވެއްޖެ.\n21 ސެޕްޓެންބަރ 2017 | ބުރާސްފަތި 22:07\nމެމްބަރު އަމީތު:- އިލެކްޝަންސް ކޮމިޝަނުގެ މެމްބަރުންގެ މައްޗަށް ދައުވާ ކުރާނަން. އިރާދަ ކުރެއްވިއްޔާ އިލެކްޝަންސް ކޮމިޝަނުގެ މެމްބަރުންގެ ދައުރު ނިމޭނީ ޖަލުގައި\nމެމްބަރު ސައުދު:- ބައި އިލެކްޝަން ބޭއްވި ނަމަވެސް ސަރުކާރަށް އިންތިހާބު ކާމިޔާބެއް ނުވާނެ. ސުޕްރީމް ކޯޓުން ސުޕްރީމް ކޯޓުގެ ބާރު ދޫކޮށްލިއަސް ރައްޔިތުން ރައްޔިތުންގެ ބާރެއް ދޫކޮށްނުލާނެ. މިއަދު އުފާވޭ، ޝަރުއީ ދާއިރާ އިސްލާހް ކުރުމަށް ފުރުސަތު ހުޅުވިގެން ދިއުމުން. އިރާދަ ކުރެއްވިއްޔާ 2019 ވަނަ އަހަރުގެ އިންތިހާބުގައި މީހުން ނިކުންނާނީ މިހާރު ބޭ އިންސާފުން ހުކުމް ކުރާ ފަނޑިޔާރުން ވަކި ކުރުމަށް.\nމެމްބަރު އަމީތު:- މެމްބަރުންގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ނިންމާފައިވަނީ ސުޕްރީމް ކޯޓުން ކޮށްފައިވާ ހުކުމާ ހިލާފަށް. ސުޕްރީމް ކޯޓުގެ ހުކުމުގައި ސާފުކޮށް ބުނެފައިވާ އެ ހުކުމަކީ 13 ޖުލައިގެ ކުރިން މެމްބަރުން ކުރާ ކަމަކުން ޕާޓީން ވަކިވެފައިވާ މެމްބަރުންނާމެދު ގޮތެއް ނިންމާ މައްސަލައެއް ނޫން ކަމަށް. އިލެކްޝަންސް ކޮމިޝަނުން އެ ތިބީ ގާނޫނާ ހިލާފަށް. އަދި އެކަންތަކާ އެ މެމްބަރުންނަށް ކޮންމެވެސް ދުވަހަކު ކުރިމަތިލާން ޖެހޭނެ. މިއަދު ބައި އިލެކްޝަންސ ބޭއްވި ނަމަވެސް އެކަން ހަނދާން ނައްތައެއްނުލާނަން. އިލެކްޝަންސް ކޮމިޝަނުގެ މެމްބަރުން އެ ތިބީ ގާނޫނާ ގަވައިދާ ހިލާފުވެގެން.\nމެމްބަރުން ސައުދު:- މިހާރު މޯލްޑިވްސް ޕޮލިސް ސާވީސްގެ ތެރޭގައި ގެން ގުޅޭނީ ފިރިއަނު ޒަމާނުގައި ގެން ގުޅުނު އުސޫލުތައް. މޯލްޑިވްސް ޕޮލިސް ސާވީސް މިހާރު ގާނޫނާ އެއްގޮތައް ނުހިނގާ. މީހުން ހައްޔަރުކޮށްގެން އަޅުގަނޑުމެނަށް ބިރެއް ނުދެއްކޭނެ. މިހާރުވެސް ސަރުކާރުގައި ތިބި ބައެއް މީހުން އަނބުރާ އަދި އަންނާނެ. ޕީޕީއެމް ތެރެ އަދި ހޫނު ވާނެ. ޕީޕީއެމްގައި ތިބީ ހައިޖެކްކޮށްފައި ތިބި ބައެއް\n21 ސެޕްޓެންބަރ 2017 | ބުރާސްފަތި 21:50\nމެމްބަރު ސައުދު:- ސަރުކާރުން ބޭނުންވަނީ ރައްޔިތުންނަކީ ސަލާންޖަހާ ބައެއްގެ ގޮތުގައި އަބަދު ބޭއްތިއްބުން. އެކަން ނައްތާލުމަށް މަސައްކަތް ކުރާ މެމްބަރުންނަށްވެސް ގެންދަނީ އަނިޔާކުރަމުން. ރައްޔިތުންގެ މަޖިލީހުގައި ތަޅު އެޅުވިގެން ނުވާނެ. މަޖިލިސް މެމްބަރުންނަށް މަޖިލިސް އިދާރާއަށް ނުވަދެވޭ ގޮތައް ބަންދު ކުރުމަކީ ޢައިރު ގާނޫނީ އަމަލެއް. އަޅުގަނޑުމެން ދެރަ އެއް ނުވޭ ކުށެއް ނެތި ޖަލަށް ލުމަކުން. ޖަލަށް ދިއުމަށް ލިބުނު ފުރުސަތަކީ ޖަލުގެ ކަންކަން އިސްލާހް ކުރަން މަސައްކަތް ކުރަން ލިބުނު ފުރުސަތެއް. ސަރުކާރުން އަޅުގަނޑުމެން ޖަލަށް ލަނީ މިހާރު ޕީޕީއެމްގައި ތިބި މެމްބަރުންނަށް ބިރު ދައްކަން\nމިރޭގެ ފަލަ ސުރުހީ ޕްރޮގުރާމްގައި ބައިވެރިވެވަޑައިގަންނަވަނީ ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު މުހައްމަދު އަމީތާއި ވިލިނގިލީ ދާއިރާގެ މެމްބަރު ސައުދު ހުސެއިން\nމެމްބަރު އަމީތު:- ވަކި ވަގުތެއްގައި ގޭގައި ބަންދު ކުރުމަކީ ބޭ އިންސާފު ނިންމުމެއް. ޖަލުގައި ތިބޭ މީހުންނާމެދު އަމަލު ކުރަމުންދަނީ ބޭ އިންސާފުން. ކަންބޮޑުވަނީ އެހެން މީހުންނާމެދު ބޭ އިންސާފުވާތަން ފެންނާތީ.


Coalition Dhamahahtan Raees Aai Eku Hunnaanan - Maumoon - Vaguthu\nކޯލިޝަން ދަމަހައްޓަން ރައީސް އާއިއެކު ހުންނާނަން - މައުމޫން\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ރައީސް މައުމޫން އާއި ބައްދަލު ކުރައްވަނީ – ފޮޓޯ: ރައީސް އޮފީސް\nވެރިކަންކުރާ ކޯލިޝަން ރޫޅުނަ ނުދީ ހިފެހެއްޓުމަށް ކުރެވެންހުރި މަސައްކަތްތައް ކުރައްވާނެ ކަމަށާއި ރައީސް އިބްރާހިމް މުހައްމަދު ޞާލިޙްއާއިއެކު ދެމިހުންނަވާނެކަމަށް ކުރީގެ ރައީސް މައުމޫން އަބްދުލްޤައްޔޫން ވިދާޅުވެއްޖެއެވެ.\nމައުމޫން މިހެން ވިދާޅުވެފައި ވަނީ ކޯލިޝަން އެއްބަސްވުމަށް އިހްތިރާމް ކުރުމެއް ނެތި ރައްޔިތުން މަޖިލިސް އިންތިޚާބުގައި ހުރިހާ ދާއިރާއަކަށް ވާދަކުރަން އެމްޑީޕީ އިން ނިންމުމުން ކޯލިޝަން ރޫޅިދާނެ ކަމުގެ ބިރު ބޮޑުވެފައި ވަނިކޮށެވެ.\nކޯލިޝަންގައި އެއްވެސް މައްސަލައެއް ނެތް ކަމަށް ވިދާޅުވެ ރައީސް ޞާލިހް މިއަދު ވާހަކަފުޅު ދައްކަވާފައި ވަނިކޮށް މައުމޫން މިރޭ ކުރެއްވި ޓްވީޓެއްގައި ވިދާޅުވީ ކޯލިޝަންގެ އެއް ބައިވެރިއެއްގެ ހައިސިއްޔަތުން އެމްއާރްއެމް އިން ކޯލިޝަން ދަމަހައްޓަން ބުރަކޮށް މަސައްކަތް ކުރާނަން ކަމަށެވެ.\n"ރާއްޖޭގައި ޤާނޫނު ތަންފީޒުކޮށް ހެޔޮވެރިކަމެއް ކުރުމަށް ރައީސް ޞާލިހަށް އެއްބާރުލުން ދޭނަން." މައުމޫން ވިދާޅުވިއެވެ.\nAs one of the coalition partners, MRM will work tirelessly towards strengthening the 4-party coalition and continue to fully support President @ibusolih in safeguarding the rule of law and good governance in Maldives.\n— Maumoon Abdul Gayoom (@maumoonagayoom) January 24, 2019\nކޯލިޝަން ދަމަހައްޓާ ރައީސް ޞާލިހާއި އެކު ހުންނާނަން ކަމަށް މައުމޫން ވިދާޅުވިއިރު ކޯލިޝަންގެ އެއްބަސްވުމާއި އެއްގޮތައް މަޖިލިސް އިންތިޚާބުގައި ވާދަކުރެއްވުމަކީ އެންމެ ރަނގަޅު ގޮތް ކަމަށް ރައީސް ޞާލިހް މިއަދު ވެސް ވިދާޅުވިއެވެ. ނަމަވެސް ކޯލިޝަން އެއްބަސްވުމާއި އެއްގޮތައް މަޖިލިސް އިންތިޚާބުގައި އެމްޑީޕީ އިން ވާދަކުރަން އެމްޑީޕީ ގައުމީ މަޖިލީހުގެ ތާއިދު ހޯދަން ރައީސް ޞާލިހް މަސައްކަތް ކުރައްވާފައެއް ނުވެއެވެ.\nއަންނަ އޭޕްރިލް މަހު އޮންނަ މަޖިލިސް އިންތިޚާބުގައި ކޯލިޝަންގެ ބައިވެރިން ގުޅިގެން އިންތިޚާބަށް ނިކުތުން އެއީ ވާނެކަމެއް ނޫންކަން މިހާރު ގާތްގަނޑަކަށް ޔަގީނެވެ. އެއީ އެމްޑީޕީ އިން 86 ދާއިރާއަށް ވާދަކުރާ ކެންޑިޑޭޓުން މިހާރު ކަނޑައަޅާފައި ވާތީއެވެ.\nޖެނުއަރީ 24, 2019 23:37\nމައުމޫނަށް ތިޔަވަދެވުނީ ކަށިބޯ ޖަންގައްޔަކަށް. ދެން ނިކުންނަން ބޭނުންވިޔަސް ނިކުމެވޭކަށްވެސް ނެތް.\nޖެނުއަރީ 24, 2019 23:42\nމިގައުމަށް ކަމެއްކޮށްދެވޭތޯ ބަލާބަލަ ކޮންކޯލިޝަނެއް ރ ޔާމީނުމިގައުމަށް ތަރައްގީގެބޮޑު އިންގަލާބެއް ގެނަސްދިނީ ކޯލިޝަނެއްގަ ބައްދައިގެނެއްނޫން އަދި 20 މިނިސްޓްރީއާއި 40 ކޮމެޓީ ބޭނުންކޮށްގެއްވެސްނުމެނޫން ރ ޔާމީނު ނަމޫނާއަކަށް ދެކެބަލަ\nޖެނުއަރީ 24, 2019 23:46\nއިބޫއަކީ ގައުމުގެރައިސް އަންނިއަކީ އެމްޑީޕީގެރައިސް އަންނިނިންމާނިންމުން އެމްޑީޕީއިން ހަދާނެ އިބޫވެސް އެމްޑީފޯރަމުގައި ކިޔާނީ އެލަވަ ގައުމުގެ ފޯރަމުގައި ދައްކާނީ ކޯލިޝަންލަވަ ހީލަތްތެރިންގެ ގޮތަކީ އެއީ\nޖެނުއަރީ 25, 2019 00:21\nބަޔަކަށް އެނގުނަސް ނޭނގުނަސް ތި އެމް ޑީ ޕީ އަކީ މި ޤައުމުގެ ހަލާކު.\nޖެނުއަރީ 25, 2019 00:31\nހުރެބަލަ ކަލޭ. ކާކުތަ ބުނީ ނުހުންނާށޭ\nއެނޫންގޮތެ އެބައޮތްތަ. ދެކޮޅުވެއްޖެނަމަ ދަރީގެ ވަޒީފާގެއްލި ކައިރީގަތިބި ބަރަބޯތަކުގެ ވަޒީފާ ގެއްލުންފިޔަވާ ވާނެއިތުރުކަމެނެތް.\nޖެނުއަރީ 25, 2019 01:01\nމައުމޫނު ބޭބޭ ކަލެޔަށް ހެޔޮވިސްނުން ދެއްވާށިއެވެ ކަލޭ ތިއުޅެނީ ލާދީނީ މީހުންގެ އަޅުވެތިކަމުން ސަލާމަތް ނުވެވިގެން މަހުސަރު ދުވަހުން ކަލޭ ޖަވާބުދާރީ ވާންޖެހޭނެ ކަން ހަނދާންނެތުނީތޯ.\nޖެނުއަރީ 25, 2019 01:17\nނަސިދާ ދެކޮޅަށް ގައުމު ތެދުވަންވެއްޖެ .ވަޑާންގެ އާ ގައުމާ ކުންފުނި ބަގުރޫޓް ކުރި ކަލޭގެއާ ދެކޮޅަށް ގައުމު ތެދުވޭ . ސަރުކާރާ އެކު ގައުމު ތެދުވޭ. ސަރުކާރު ދަމަހައްޓަންތެދުވޭ . ނަސީދު އެމްޑީޕީން ބޭރުކުރޭ.\nޖެނުއަރީ 25, 2019 02:22\nކޮންމެ ބަޔަކަށް ވެސް ފުރުސަތު އޮންނަން ޖެހޭނެ އެބަޔަކު ބޭނުންވާ ކޮންމެ ދާއިރާޔަކަށް ކުރިމަތިލުމައްވެސް ....\nޖެނުއަރީ 25, 2019 05:40\nކަލޭގެ ދެފައިނޭޅުނަސް އެކަންކޮށްދޭންވާނެ އެއީ\nޖެނުއަރީ 25, 2019 06:09\nހުންނަންވީނު! ތިބޭ ހުންނަންވީނު ލަޢުނަތްލެއްވި ޝައިޠާނާއެކު. ލަދުކުޑަ ބެއެއް.\nޖެނުއަރީ 25, 2019 06:16\nމައުމޫން ދިވެހިރާއްޖޭގެ ސިޔާސީ މަޝްރަހުން ބޭެރަށް ނުކުތުން ވ މުހިންނު. ކޮން ރިފީމެއްތޯ. ދަހިވެތިކަމާއި ޖާހާއި ފަސާދަ އުފެއްދުން.އެއްބަފާ ކޮއްކޮ ލޮލަށް ހިތިއ މީހެއްގެ ކޮން ނަޒާހައްތެރިކަނެއްތޯ ހުންނާނީ.\nޖެނުއަރީ 25, 2019 08:07\nޤައުމީ މަޞްލަޙަތަށްޓަކައި އެކަންކުރުމަކީ، ފައިދާހުރި ރަނގަޅު ކަމަކަށްވާނަމަ، އެކަންނުކޮށް ދޫކޮށް ނުލެވޭނެއެވެ. ނަމަވެސް، ދޮށީޢުމުގައި ސިކުޑީގެ ސެލްތަކަށް އަންނަ ބަދަލުތަކަކީ، ޖިސްމާނީ ހަށިގަނޑަށް އަންނަ ބަދަލުތަކުގެ ސަބަބުން އަނަރޫފުކަން ދައްކައިދޭ އަދި ޙަޤީޤީ ބުރުސޫރަ އަންގައިދޭ ކަންކަމަށްވާއިރު، ޢިއްޒަތްތެރި އަކަށް ޢިއްޒަތުގައި ހުންނެވުމަށް ލިބިގެންވާ ޙައްޤުތައް ދޫކޮށް ކުރެވޭ ކަންކަމަކީ، ރައްޔިތުންގެ ތެރެއިން ގިނަބަޔަކު ނުރުހުންވާ ކަންކަމަށްވާއިރު، ސިކުނޑި ހަމަޖެހޭ މީހުން ނުކުރާ ޒާތުގެ އެއްވެސްކަމެއް ނުކުރެއްވިޔަސް ކޮންމެ މީހަކަށްވެސް އެމީހަކު އުޅެންވާގޮތް ދަސްވެ، ނިމިފައި ހުރުން މުހިންމު ވާނެއެވެ.\nޖެނުއަރީ 25, 2019 13:46\nދުނިޔޭގެލަދަށްވެސް ތިކަން ކުރަން މަޖުބޫރުވާނެ ތަކުރަށް! ގުދަށްއޮންނާށޭބުންޏަސް ޖެހޭނީ އޮންނަން! އެއްބަފާ މީހާގެ ވެރިކަން ފޭރިގެންފަ އަމާންކޮށެއް ނުހުރެވޭނެ! ދެމަސްތެރޭ ތިއޮތީ ރޯވަންފަށާފަ! އަނދާހުލިވަން ހަމަސްވެސް ނުވާނެ އިންޝާއަﷲ!